ועדת הכנסת, כנסת 18, פרוטוקול מספר 77, 2010-03-15 10:30

יריב לוין: בוקר טוב, אני פותח את הישיבה.

יריב לוין: מאחר שיושב ראש הכנסת ביקש גם הוא להשתתף בדיון בסוגיית פיצול המשרות של העוזרים הפרלמנטריים, אני מציע שנתחיל בינתיים בנושא הראשון על סדר היום, וברגע שהיושב ראש יגיע, נפתח את הדיון בנושאים של העוזרים הפרלמנטריים.

יריב לוין: לכן נתחיל עם הנושא שמופיע כ-ב' בסדר היום: בקשת יושבת ראש הוועדה לקידום מעמד האישה להעברת הצעת חוק למניעת הטרדה מינית מוועדת החוקה, חוק ומשפט לדיון בוועדה לקידום מעמד האישה.

יריב לוין: בתאריך 24 בפברואר 2010 אישרה מליאת הכנסת את הצעת החוק למניעת הטרדה מינית (תיקון – הרחבת נסיבות הטרדה מינית והארכת תקופת התיישנות), התשס"ט-2009, פ/1448/18 של חבר הכנסת עתניאל שנלר, ואת הצעת החוק למניעת הטרדה מינית (תיקון – הדרכה רוחנית, התיישנות ומוסדות חינוך), התש"ע-2009, מס' פ/1702/18, של חבר הכנסת זבולון אורלב לקריאה טרומית, והעבירה אותן להכנה לקריאה ראשונה בוועדת החוקה, חוק ומשפט.

יריב לוין: סליחה, אני מבקש מכולם לשבת, כי אחרת אי אפשר יהיה לשמוע כלום.

יריב לוין: שלום אדוני.

יריב לוין: אנחנו רגע בסעיף אחד לפני, ואז אנחנו נעבור.

יריב לוין: החוק למניעת הטרדה מינית חוקק בוועדה לקידום מעמד האישה בשנת 1998, כל התיקונים שלו והתקנות לחוק מאושרות בוועדה לקידום מעמד האישה, ועל כן מבקשת יושבת ראש הוועדה לקידום מעמד האישה להעביר את הצעת החוק לדיון בוועדה לקידום מעמד האישה.

יריב לוין: אני מבקש מכולם לשבת.

יריב לוין: חברי הכנסת פיניאן ואברהם-בלילא, בבקשה.

יריב לוין: אני מבקש לדאוג לכסא לחבר הכנסת פיניאן, בבקשה.

יריב לוין: ואנא לשבת.

קריאה: והוא עומד פתח האוהל.

נסים זאב: מה עם החוק להטרדת הכנסת.

נסים זאב: יש כזה דבר?

ראובן ריבלין: מה קרה לך?

יריב לוין: חבר הכנסת זאב, אם אתה תיזום אותו, אני מבטיח לא לעכב את קביעת הוועדה שתדון בו.

מירי רגב: השאלה היא על ידי מי.

יריב לוין: רבותיי, יושב ראש ועדת החוקה, חוק ומשפט הודיע שהוא מסכים לבקשה, ולפיכך אני מציע לאשר את הבקשה של יושבת ראש הוועדה למעמד האישה, חברת הכנסת ציפי חוטובלי, ולהעביר את הדיון בשתי הצעות החוק האלה לוועדה לקידום מעמד האישה.

יריב לוין: מי בעד?

יריב לוין: הצבעה מס' 1 בעד ההצעה – 3 נגד – אין נמנעים – אין ההצעה להעביר את הנושאים לוועדה לקידום מעמד האישה נתקבלה.

יריב לוין: בעד – שלושה, נגד – אין, נמנעים – אין.

יריב לוין: לפיכך הוחלט לאשר את הבקשה.

יריב לוין: ב.

יריב לוין: המלצות הוועדה הציבורית לקביעת שכר ותשלומים אחרים לחברי הכנסת בנושא: "עוזרים פרלמנטאריים – פיצול משרות"

יריב לוין: אני עובר לנושא שמופיע ראשון בסדר היום.

יריב לוין: המלצות הוועדה הציבורית לקביעת שכר ותשלומים אחרים לחברי הכנסת בנושא: "עוזרים פרלמנטריים – פיצול משרות".

יריב לוין: אני שמח, ומקדם בברכה, כמובן, את יושב ראש הכנסת, ראובן ריבלין, שביקש להשתתף כאן בדיון, ואנחנו בוודאי שמחים על כך.

יריב לוין: אני רוצה להקדים ולומר כמה מילים בסוגיה הזאת.

יריב לוין: תראו, אני הייתי עוזר פרלמנטרי בכנסת לפני 15 שנה בערך, בעידן שהיה עידן, אפשר לומר, שונה לחלוטין ממה שאנחנו מכירים כאן היום.

דוד רותם: אני מוכרח לומר שהתקדמת יפה.

יריב לוין: תודה, חבר הכנסת רותם.

יריב לוין: היה שווה לקיים את הדיון.

יריב לוין: בשעתו, היה לכל חבר כנסת עוזר פרלמנטרי אחד, וגם השכר של אותו עוזר היה, כמיטב שיפוטי, יותר נמוך, אפילו באופן משמעותי, ממה שהוא היום, אבל נדמה לי שגם טיב העבודה ואופן העבודה היו שונים לחלוטין.

קריאה: היית עוזר של מי?

יריב לוין: יעקב שמאי.

יריב לוין: די אם אני אזכיר - - -

שלי יחימוביץ': אז קיבלת חינוך סוציאליסטי.

יריב לוין: נכון.

יריב לוין: אני חושב שזה בא לידי ביטוי בהצעות חוק שלי.

קריאה: הוא קיבל גם כלה.

יריב לוין: טוב, רבותיי, אני חושב שהיו מספר הבדלים שחשוב לעמוד עליהם כדי שהם יעמדו לנו כאיזשהו רקע כאן לדיון.

יריב לוין: קודם כל, אני מזכיר לכם שבשעתו היו הרבה פחות מגבלות על היכולת של חבר כנסת לעסוק בעיסוקים נוספים ובתפקידים נוספים, והיו לא מעט חברי כנסת, שהעוזרים שלהם בעצם קיבלו, אם אפשר לקרוא לזה, מעין השלמות הכנסה.

יריב לוין: או אולי ההכנסה כאן היתה השלמה למה שהם הרוויחו במסגרת הסיוע שהם נתנו לחבר כנסת בתפקידיו האחרים.

יריב לוין: בי"ת, היקף העבודה עצמו היה שונה לחלוטין.

יריב לוין: אז היה לנו פקס אחד במסדרון, ששירת את כל הלשכות שהיו באותו מסדרון.

יריב לוין: לא היו, לא אימיילים, לא היקף פניות הציבור שקיים היום, גם היקף החקיקה ובכלל, היקף החומר שמוזרם ומונח ומגיע לשולחנו של חבר כנסת, היה הרבה יותר קטן.

יריב לוין: הזמינות והמיידיות של הדברים היו שונים לחלוטין.

יריב לוין: זה לא העידן של היום, שאדם שולח מייל מעכשיו לעכשיו ומבקש תשובה מיידית.

יריב לוין: לא היו טלפונים סלולריים עם כל המערכת הזאת שאנחנו מכירים היום.

יריב לוין: ולכן, המצב היה סביר לגמרי שאדם הלך לדואר, שלח מכתב, חיכה חודש, חיכה חודשיים, עד שקיבל תשובה.

יריב לוין: להמתין יומיים או שלושה עד ששוחחת עם חבר כנסת שפנית אליו או עם עוזרו, היה דבר סביר לגמרי ומקובל, ולא עורר שום תרעומת.

יריב לוין: ונדמה לי שמציאות החיים היום והיקף העבודה שלה נדרשים חברי הכנסת, בפרט – וכאן אני רוצה לומר דבר שאני חושב שחשוב שייאמר: זה ברור שכל אחד מחברי הכנסת מנצל את המערכת שעומדת לרשותו בדרך כפי שהוא מוצא לנכון, ואת זה, בסופו של דבר, צריך לשפוט הציבור, בבחירות.

יריב לוין: אני חושב שנקודת המוצא חייבת להיות שמי שבא כדי לעשות עבודתו כמו שצריך, רוצה לזרום, רוצה לעמוד לעומק על החומר ועל הנושאים שהוא צריך להידרש להם גם במליאה וגם בוועדות, רוצה לתת מענה לפניות ציבור בהיקף ניכר, בזמן סביר ובצורה עניינית ומעמיקה, צריך להעמיד לרשותו את הכלים המתאימים כדי שיוכל לבצע את עבודתו.

יריב לוין: על הרקע הזה נשמעו לא מעט טענות – בעיני, לפחות, חלקן בהחלט מוצדקות – מצד חברי כנסת, שבהיקף הסיוע הקיים שעומד לרשותם הם אינם יכולים לעמוד במטלה הזאת, שלעתים אף עוזריהם קל להם ונוח להם, ומעדיפים מסיבות כאלה ואחרות להתחלק בעבודה ובהיקפה עם מספר אנשים רב יותר, ואני מניח שמי שמחזיק בדעה הזאת בוודאי יידע ויפרט את הדברים מבחינתו.

יריב לוין: אני מוכרח לומר שאני ער מאד לקשיים האלה, ואני חושב שהם גם מחייבים התייחסות.

יריב לוין: עם זאת – ואני אומר את זה בצורה גלויה בפתח הדיון - - -

נסים זאב: מי העלה את הטענות?

נסים זאב: מי?

יריב לוין: אנחנו תכף נשמע.

יריב לוין: עם זאת – ואני אומר את זאת בצורה ברורה בפתח הדיון – אני חושב שהפניה שקיבלתי, תחילה מחבר הכנסת שלמה מולה ואחר כך מ-19 חברי כנסת נוספים, ומשיחות שקיימתי, גם עם יושבת ראש ועדת האתיקה, חברת הכנסת יחימוביץ ועם אחרים, וגם מתחושתי האישית, אנחנו נמצאים באיזושהי סיטואציה לא נוחה, שבה הכנסת הופכת בעצם לבמה או למקום שבו תנאי ההעסקה של עוזרים פרלמנטריים אינם הולמים ומכבדים, לא את הכנסת, לא את חברי הכנסת, לא את העוזרים ואני חושב שגם לא את מה שהיינו מצפים מכל מעסיק באשר הוא, ואנחנו התכנסנו כאן היום כדי לנסות להגדיר את הנושא, לנסות לקבוע את הכללים ואת אמות המידה שעל פיהם נוכל להתנהל כולנו, בצורה שתכבד את הכנסת מצד אחד, ותאפשר לחברי הכנסת לבצע את תפקידם ואת עבודתם עם הסיוע הדרוש מן הצד השני.

יריב לוין: מונחת בפניכם חוות הדעת של הוועדה בראשות פרופ' גרונאו בעניין הזה, והמלצתה.

יריב לוין: אני אבקש מפרופ' גרונאו להציג את ההמלצה ואת עמדת הוועדה שהוא עומד בראשה, אחר כך, ברשותך, אדוני, אני אבקש לשמוע את הדברים שלך - - -

יושבת ראש ועדת האתיקה שלי יחימוביץ: אפשר להירשם?

יריב לוין: כן.

יריב לוין: אחר כך אני אבקש מיושבת ראש ועדת האתיקה להציג את עמדתה, ומכאן אנחנו נפתח ונקיים את הדיון.

יריב לוין: פרופ' גרונאו, בבקשה.

ראובן גרונאו: נושא פיצול המשרות על על שולחננו בשנת 2004-2005, תוך כדי הדיון בהעלאת השכר ושדרוג מעמדם של העוזרים הפרלמנטריים.

ראובן גרונאו: באותה עת פנו אלינו חברי כנסת בבקשה שיתאפשר פיצול משרות, מתוך שהם מעסיקים – בהקשר זה היה מדובר בנשים שהיו רווקות, תוך כדי עבודתן כעוזרות פרלמנטריות התחתנו, נכנסו להריון, חבר הכנסת לא רוצה לאבד את שירותיהן, ומאידך הן לא מסוגלות להתמיד בעבודה כעוזר פרלמנטרי כאשר הוסבר לנו בפירוט רב, גם על ידי הוועד, גם על ידי חברי כנסת שהופיעו בפנינו, שעוזר פרלמנטרי הוא כמו עובד היי-טק, אין לו שעות.

ראובן גרונאו: הוא בעצם עומד לעזרתו של חבר הכנסת - - -

חיים כץ: זה נוגד את החוק, אתה יודע.

חיים כץ: סעיף 24 לחוק שחוקקה שלי יחימוביץ, אין יותר עובד היי-טק שאין לו שעות.

חיים כץ: כל שעה מוגדרת, כל תשלום מוגדר.

חיים כץ: זה היה פעם.

ראובן גרונאו: זה היה בעידן - - -

חיים כץ: שהיינו במצריים.

ראובן גרונאו: זה היה, בוא נאמר כך, זה היה בעידן הטרום שלי יחימוביץ'.

יושבת ראש ועדת האתיקה שלי יחימוביץ: חיים, זה למעט משרות אמון, משרות עם שכר גבוה ומשרות ניהול.

ראובן גרונאו: והשכר – ואנחנו העלינו באותה עת את שכר העוזרים הפרלמנטריים ב-25% - אמור היה לשקף את העובדה הזאת, שאמנם הם עובדים מעל ומעבר, במידה רבה מתוך רצון, מתוך עניין בעבודה, אבל כמובן שאנשים בעלי כישורים לא יבואו למשרות כאלה אלמלא השכר.

ראובן גרונאו: על הרקע הזה נראה לנו נושא פיצול המשרות שלא במקום.

ראובן גרונאו: אי אפשר מצד אחד לבוא ולהגיד שהמשרה היא מעל ומעבר למשרה רגילה, ומצד שני לבוא ולהגיד: העוזר יעבוד בחצי משרה, כאשר קשה מאד – מעצם הגדרת העבודה – בסביבה שבה העבודה לא מוגדרת, לבוא ולהגדיר מהי חצי משרה.

ראובן גרונאו: ועל כן, למרות שהיתה בקשה כזו על שולחננו, הוועדה החליטה לא להתייחס אליה.

ראובן גרונאו: ועדת הכנסת, בדיון השני על הצעתנו להעלאת השכר, אימצה את המלצתו של חבר הכנסת דהן בניגוד לדעת רבים בוועדה – או ודאי היושב ראש, באותה עת – לפיצול המשרה.

ראובן גרונאו: אם היה מדובר באותה עת בשתיים-שלוש משרות של נשים, שכאמור שינו את הסטטוס שלהם ורצו לבחור במשרה חלקית, הפך הנושא כמעט לנורמה.

ראובן גרונאו: כיום 25% מהעוזרים הפרלמנטריים מועסקים במשרה חלקית.

ראובן גרונאו: חלקם מועסקים במשרות חלקיות המוגדרות ברמת דיוק שאין מעסיק פרטי שהיה מגיע אליהן.

ראובן גרונאו: 28% משרה, 17% משרה.

ראובן גרונאו: חבר כנסת אחד העסיק עובדת ב-25% משרה, אבל עם הזמן הוא החליט שבעצם היא עובדת רק 17% משרה.

ראובן גרונאו: קשה לנו להתרשם - - -

נחמן שי: אפשר לקחת שישה עובדים, אם ככה.

ראובן גרונאו: קשה לנו להתרשם שהשינויים האלה נבעו משינויים בהיקף המשרה שחייבו הורדת שכר.

ראובן גרונאו: נראה לנו שיש פה, כפי שגם נאמר לנו בשיחות לא פורמליות, ניצול לרעה של ההיתר הזה במשרה חלקית, שבמקורו נועד, אולי, להוות שיפור סוציאלי, והפך להיות לפגיעה סוציאלית.

ראובן גרונאו: ועל כן הוועדה חזרה על עמדתה משנת 2005, שלא לאפשר פיצול משרות.

ראובן גרונאו: אני רוצה אולי לסיים רק בדברים שנאמרו באותה ישיבה.

ראובן גרונאו: מתוך מי שהיה נוכח באותה ישיבה, יושבים מסביב לשולחן הזה רק שני אנשים.

ראובן גרונאו: זה היושב ראש, ואנוכי.

ארבל אסטרחן: גם אני.

ראובן גרונאו: אה, כמובן – סליחה – וכמובן ארבל, שבלעדיה, כמובן, אין ועדה, בטח לא ועדה ציבורית.

חיים כץ: ואתי.

ראובן ריבלין: היא היתה איתנו לפני שנולדנו.

חיים כץ: כבר העלית את זה ב-100%.

חיים כץ: תעלה להן את השכר - - -

ראובן גרונאו: בכל אופן, באותה עת פנה אלינו בסופו של הדיון יושב ראש ועדת הכנסת, והציע לי איזו הצעת פשרה כדי שהצעתנו תעבור ולא תתבזה הוועדה הציבורית.

ראובן גרונאו: ואמרתי את הדברים, ועניתי לו, במילים אלה: כבודה של הוועדה הציבורית לא נקבע על ידי ההצבעה – וההצבעה, כאמור, היתה נגדנו.

ראובן גרונאו: כבודה של הכנסת נקבע על ידי ההצבעה.

ראובן גרונאו: ואני חושב שגם פה נושא שמירת הזכויות של העוזרים הוא בעניין כבודה של הכנסת.

ראובן גרונאו: תודה.

יריב לוין: תודה.

יריב לוין: אדוני יושב ראש הכנסת, בבקשה.

ראובן ריבלין: אדוני יושב ראש הוועדה, חברי הוועדה הנכבדים, פרופ' גרונאו.

ראובן ריבלין: משום מה אחיי הצעירים – חבריי הצעירים, הם לא אחים ביולוגיים – ראש הממשלה בנימין נתניהו והשר בנימין זאב בגין, אומרים: נער הייתי וגם בגרתי.

ראובן ריבלין: אני לא מתבייש: נער הייתי וגם זקנתי.

ראובן ריבלין: ואני בקיא במהלכים שהיו והתחוללו כאן, בכנסת - - -

חיים כץ: אבל אתה קצת יותר מבוגר מביבי.

חיים כץ: הוא יגיע לגיל שלך, הוא יגיד: זקנתי.

ראובן ריבלין: עשר שנים.

ראובן ריבלין: לכן אמרתי: עשר שנים מביבי וחמש שנים מבני.

ראובן ריבלין: וזה יתרון גדול, בפרט כשאתה בן עשר והוא בן יום.

מנחם אליעזר מוזס: בן 60 לזקנה.

ראובן ריבלין: ואפילו כשאתה בן 20, כבר קצין בצה"ל, והוא עדיין ילד בבית ספר עממי.

ראובן ריבלין: זה נותן יתרון.

ראובן ריבלין: היתרון מתבטל עם השנים, אני מוכרח לומר.

נחמן שי: אתה באמת זוכר את הבריטים - -

ראובן ריבלין: כן.

נחמן שי: זה כל העניין.

ראובן ריבלין: אבל ידעתי לספר יפה.

ראובן ריבלין: כי אתה רואה שאחרים גם זוכרים.

ראובן ריבלין: אני הגעתי בשנת 1988 וכפי שהגדיר זאת, סיפר זאת יפה יושב ראש הוועדה, נכנסתי לכנסת בדחילו ורחימו והייתי בחדר אחד קטן, מאותם חדרים שישבו בהם היועצים המשפטיים, יחד עם עוזי לנדאו, כאשר שולחן צמוד לשולחן – אני מהצד הזה, הוא מהצד הזה, ואיפה שהיום היתה מחיצה, שם היו יושבים עוזרי ועוזרו, וכל אחד עשה כמיטב יכולתו על מנת לקדם את פעולותיו של חבר הכנסת אז.

ראובן ריבלין: ובמשך השנים התחוללו באמת מהפכות בכנסת.

ראובן ריבלין: היום אנחנו נמצאים במצב שבו לכל חבר כנסת יש לשכה כפי שצריך, לכל חבר כנסת יש שני עוזרים, וגם בנושא העוזרים היתה התפתחות.

ראובן ריבלין: שכן עוזר אחד, כאשר עמדנו על כך שהוא לא מספיק מבחינת היכולת של חבר הכנסת, שהוא גם סנטור וגם "קונגרס-מן", והוא אין לו אזור, כי כל הארץ ממטולה עד אילת היא אזור בחירה אחד של סנטורים ושל "קונגרס-מנים", וכל אחד יכול לקבל באותו בוקר דרישה מאדם זה או אחר, מגברת זו או אחרת, מהצפון או מהדרום.

ראובן ריבלין: אנחנו חשבנו וידענו שגם יש התפתחות ביכולות של חברי הכנסת לעמוד מול הממשלה, עצמאותה של הכנסת, והגענו למסקנה – והיתה לי הזכות להיות סגן יושב ראש הכנסת או אחד מהחברים בוועדה זו, שבה גיבשנו את הדרך שלפיה יהיו לחבר כנסת שני עוזרים, ולאחר מכן בהחלט חשבנו שצריך לקיים עוזרים בדרגות שונות.

ראובן ריבלין: אחד שיהיה עוזר בעל יכולות שמצדיקות גם שכר גבוה, שבה הוא יוכל לקיים את התפתחותו האינטלקטואלית והמקצועית, גם כאשר הוא עובד בכנסת ומקבל שכר שהיה, בהחלט, שכר בעל משמעות, והעוזר המנהלי.

ראובן ריבלין: כך פיצלנו זאת, והדברים הפכו לאיזושהי לבה רותחת בתוך כל אחת מהלשכות, כאשר לפעמים העוזר המנהלי היטיב לפעול, אפילו מהעוזר האקדמאי וחוזר חלילה.

ראובן ריבלין: ואפשרנו, בסופו של דבר, לגשר בין שתי רמות השכר, על ידי כך שאפשרנו לחבר כנסת לאפשר לשני עוזריו לקבל שכר שווה, שכן לא ידענו באמת מיהו מה ומי עוזר יותר.

ראובן ריבלין: אבל, כמובן, בעצה אחת עם ועדה ציבורית – שאנחנו הקמנו אותה על מנת שתבוא ותקבע את - - -חברי הכנסת – קבענו שיהיו שני עוזרים.

ראובן ריבלין: אני חייב לציין, שהיו חברי כנסת מאד יצירתיים כבר באותה עת שקבענו 12,000 שקלים לנושא משרה בעל תואר אקדמאי, שבאו וביקשו לפצל את המשרה הזאת, חד משמעית, לעשר משרות, 1200 שקל לכל אחד מהעובדים, והדברים האלה רשומים על דפי הפרוטוקולים של הכנסת.

ראובן ריבלין: בצורה חד משמעית.

ראובן ריבלין: הוא אומר: אני לא צריך, לא אינטלקטואלים – אני רוצה עשרה חברים.

ראובן ריבלין: בדרך כזאת אפשר היה גם להיטיב עם משפחות נצרכות, שצריכות בדרך כלל כמה שיותר עובדים, בדרך כלל משפחות נצרכות יכולות להיות גם משפחותינו – שלא כל אחד הוא בעל משפחה שהיא לא נצרכת – והדברים האלה לא התקבלו על דעתנו, ובצורה הברורה ביותר והחריפה ביותר, הבענו את דעתנו - - -

מנחם אליעזר מוזס: קמחא דפסחא.

ראובן ריבלין: הבענו את דעתנו.

ראובן ריבלין: אני מוכרח להגיד שבצד של פיצול שיוצר שתי משרות חלקיות, לא הייתי קורא תגר בצורה כל כך חריפה – כמובן, מבלי להתייחס, כרגע, לוועדה הציבורית שאנחנו הקמנו אותה ומדרך הטבע טוב שנשמע מה היא אומרת.

ראובן ריבלין: פעמים רבות יכולות להיות מחלוקות, אבל המחלוקות האלה צריכות להיות לנושא, לגופו של עניין, תוך שכנוע הדדי.

ראובן ריבלין: אבל כאשר אנחנו העברנו את סמכויותינו, טוב נעשה אם כאשר מקימים ועדה ציבורית, נישמע למסקנותיה.

ראובן ריבלין: אבל מתעורר דבר חריף ביותר במשרה חלקית.

ראובן ריבלין: שכן יש חברי כנסת – בעבר, כמובן, אני לא מדבר על הכנסת הזו – שמיד לאחר שפיצלו את המשרה, באו אלי בזעקה גדולה ואמרו לי: איך אתה יוצר מצב שבו אדם ישתכר שכר לחמא עניה?

ראובן ריבלין: איך אתה מרשה ומאפשר מיד לאשר לנו שלוש משרות?

ראובן ריבלין: שכן, מדוע שני המסכנים, אשר כל אחד מסתפק במשרה חלקית ובמשכורת חלקית, לא יקבלו את השכר המלא?

ראובן ריבלין: הרי לא נותנים פה מאות אלפים.

ראובן ריבלין: נותנים פה, בכל זאת, שכר במשורה.

ראובן ריבלין: ומיד מתיישרים כלפי מעלה.

ראובן ריבלין: אין לי ספק גם, לכל אחד ואחד מכם, שהוא בפוטנציאל יושב ראש כנסת ואחראי על המינהל, שכאשר נאשר שלוש משרות על ידי חיבור והגדלת המשכורות והשכר של העוזרים הפרלמנטריים במשרה חלקית, מיד נוכל לפצל את המשרות לשש.

ראובן ריבלין: ולאחר מכן נבוא בזעקה: איך ייתכן שאדם יחיה ב-3000 שקל לחודש?

ראובן ריבלין: ואז כמובן נפעל במפעל שמחייב אותנו מבחינה חוקית, מבחינה אתית ומבחינת התפיסה של כל המערכת, מיד להעלות.

ראובן ריבלין: ואז כמובן אנחנו נהיה עם שש משרות.

ראובן ריבלין: ואז נפצל אותן, ו-12 משרות, וכך הלאה וכך הלאה.

ראובן ריבלין: אני לא רוצה להביא את זה לידי אבסורד, אבל נער הייתי וגם זקנתי – והוא אומר שם, בסוף תפילת ברכת המזון: ולא ראיתי – ואני אומר: וראיתי את התופעות האלה.

ראובן ריבלין: אני גם ראיתי את הצורך של חברי הכנסת בעזרה רבה, ולכן יחד עם יושב ראש הכנסת ה-15, ובאומץ גדול, מול מערכת ציבורית שלמה אשר קראה תגר על כל אותם דברים שיצרנו בתוך המערכת – ואם אני אפנה אתכם אל המאמרים שנכתבו נגד הממ"מ, אתם פשוט תתפלאו איך היה לנו אומץ להקים אותו – אנחנו הקמנו מערכת שלמה של עוזרים לחברי הכנסת.

ראובן ריבלין: לא עוזרים פרלמנטריים, עוזרים לכנסת ולחברי הכנסת.

ראובן ריבלין: קבענו דוברים שהם עוזרים לכנסת ולחברי הכנסת, ולא למערכת הכנסת.

ראובן ריבלין: קבענו יועצים משפטיים שהם יועצים משפטיים לכנסת.

ראובן ריבלין: היועץ המשפטי בתקופה סבירה של יושב ראש סביר, שיודע את מקומו, הוא לא יועץ של היושב ראש, כפי שהיועץ לעניינים מדיניים הוא לא היועץ של היושב ראש, אלא הוא היועץ של הכנסת וכל אחד ואחד מחברי הכנסת.

ראובן ריבלין: יש לנו מחבר נאומים אשר עומד לרשותם של חברי הכנסת בנושאים שהם לא יכולים להתמודד אתם מפאת המטלה שהוטלה עליהם, על מנת לדבר על איזה עניין אשר עומד על סדר היום כתוצאה מעברו של חבר כנסת כזה או אחר שנבצר ממנו יותר לקיים את תפקידו.

ראובן ריבלין: כל הדברים האלה עומדים לרשות הכנסת היום, והם פועלים יחד, מקשה אחת, על מנת לעשות את עבודתם של חברי הכנסת כמה שיותר טובה.

ראובן ריבלין: אני, ברשותכם, יכול לומר לכם – כי אני לא נוהג לצטט את עצמי, כי בדרך כלל זה משעמם אותי.

ראובן ריבלין: אני אוהב לייצר כל יום דבר חדש – אני לא אוהב לצטט את עצמי, אבל אני אמרתי - - -

שלמה מולה: אבל בעניין ירושלים כן.

ראובן ריבלין: לא, לא.

ראובן ריבלין: בעניין ירושלים אני לא מצטט את עצמי.

ראובן ריבלין: בעניין ירושלים אני לא מצטט את עצמי, לצערי הרב לא נלמד זאת לעולם.

ראובן ריבלין: אני אומר לכם במה אני מצטט את עצמי.

ראובן ריבלין: כששואלים אותי איך אתה מזהה חבר כנסת, אני אומר לו בצורה הברורה ביותר: תגידו לי מי העוזר של חבר הכנסת ואני אומר לכם מיהו חבר הכנסת.

ראובן ריבלין: עכשיו, כל אותם דברים הם דברים שאנחנו צריכים להבין, גם חברי הכנסת הנמרצים והחדשים אשר באמת עושים מלאכתם, והם באמת חושבים שהם עוזרים לעוזרים שלהם, אבל יוצרים מצב שבו הם יכולים לתת איזשהו כלי בידי אנשים אשר פועלים בצורה שאינה מתייחסת לכנסת עצמה, אלא מתייחסת לנושאים רחבים הרבה יותר, - - - להעסיק כמה שיותר אנשים, גם בכסף קטן.

ראובן ריבלין: אנחנו חייבים לשמור על מסגרות מבחינת כבודה של הכנסת.

ראובן ריבלין: אני גם חושב שאסור שיהיה מצב שבו יבוא אדם וילך לאיזשהו אמצעי ויאמר: אני עובד בכנסת, אבל ראו עד כמה דלים חיי, אני צריך להסתפק ב-4000 שקל לחודש, או ב-3000 שקל לחודש.

ראובן ריבלין: אנחנו קבענו את המסגרות.

ראובן ריבלין: אם היינו יכולים לחלום לפני 22 שנה, כאשר גרעין קשה של חברי הכנסת שנמצאים עדיין בכנסת הצטרף – וזה 1988 - לכנסת ה-12, אני יכול לבוא ולומר שהנפלאות של ההתקדמות ביכולת של חברי הכנסת למצות ולהפעיל את יכולותיהם על מנת לשרת את הציבור, אינה עומדת בכלל בהשוואה.

ראובן ריבלין: ולכן אני מציע שלא נלך בדרך שבה נגרום לפיצול שחותר תחת ההיגיון שבמתן שכר ראוי לעוזרים פרלמנטריים, ויוצר – דה פאקטו – מעמד של עוזרים שעובדים במשרה מלאה בשכר נמוך, שכן, כמובן, יאמרו לבן אדם בשכר חלקי: משרתך החלקית נמשכת מהבוקר ועד הבוקר הבא.

ראובן ריבלין: אתה לא רוצה, אל תהיה.

ראובן ריבלין: אלה הם דברים שאנחנו לא יכולים להתמודד אתם ולא צריכים להתמודד אתם.

ראובן ריבלין: יש לכם שני עוזרים.

ראובן ריבלין: חברת הכנסת יחימוביץ קראה תגר על העובדה שמונעים ממתנדבים לבוא ולעבוד בכנסת.

יושבת ראש ועדת האתיקה שלי יחימוביץ: לא מונעים.

יושבת ראש ועדת האתיקה שלי יחימוביץ: לא מונעים.

ראובן ריבלין: שנוצר איסור כתוצאה מחוות דעת - - -

יושבת ראש ועדת האתיקה שלי יחימוביץ: איסור על מתמחים.

ראובן ריבלין: מתמחים, כן.

ניצן הורוביץ: גם קשיים על מתנדבים.

ראובן ריבלין: אני חושב שבעניין זה ראוי שהכנסת תדון, מיד לאחר שנסיים את חג הפסח ומבלי שום קשר לאיזשהם אירועים כאלה או אחרים שהתחוללו בכנסת.

ראובן ריבלין: אנחנו נדון דיון ציבורי, משפטי, על כל ההיבטים, כדי לבוא ולראות האם באמת אנחנו יכולים, האם יש בכך איזושהי סכנה שבה אנחנו מזמינים לוביסטים מבחוץ כדי להיכנס ולהתערות בתוך המערכת של הכנסת, ואחר כך, בתור סוכנים שקטים, להיות ספופים לחבר כנסת שבסופו של דבר הוא תלוי בהם.

ראובן ריבלין: כל האספקטים האלה אנחנו נדון בהם, ובהחלט הם דברים חשובים, שאנחנו צריכים לקבל הכרעות בהם.

ראובן ריבלין: אבל אני מבקש, בעניין פיצול: תבואו ותאמרו: אנחנו רוצים חמישה עוזרים.

ראובן ריבלין: אני מודיע לכם: אני לא מרבה בארצות הברית, דרך אגב, הרבה יותר טוב - - -

נחמן שי: עכשיו לא כדאי לנסוע.

חיים כץ: איפה זה?

חיים כץ: איפה זה?

נחמן שי: זה עיתוי.

נחמן שי: הכל זה עניין של עיתוי.

נחמן שי: פשוט עיתוי.

ראובן ריבלין: קודם כל, תמיד טוב לנסוע - - -

חיים כץ: זה בארץ?

ראובן ריבלין: נחמן שי, מאביך למדתי, שתמיד טוב לנסוע, שכן היתרון שבנסיעה הוא שתמיד חוזרים הביתה.

ראובן ריבלין: אני לא הרביתי לבקר בקפיטול, כי אני חושב שעבודתנו היא בכנסת ולא בקפיטול, אם כי רבים מחבריי נמצאים בקפיטול, ואני בטוח שהשפעתם על גורלה של מדינת ישראל וגורלו של העולם הוא אדיר.

ראובן ריבלין: אבל יחד עם זה, אני מוכרח לומר לכם שלסנטור יש, באמת, מערכת של כמעט 15 עוזרים.

ראובן ריבלין: - - -

קריאה: נכון.

ראובן ריבלין: יש לו.

ראובן ריבלין: ויש לו גם לכל אחד – תראה.

ראובן ריבלין: פעם היה אומר לסקוב, כאשר היו מתלוננים עליו שאין אנשים ואין מקום, היה אומר כהרף עין: אם אין מקום, מה אתה צריך עוד אנשים?

ראובן ריבלין: כי אחר כך אנחנו נצטרך ליצור לשכות יותר גדולות, והזעקה תבוא.

ראובן ריבלין: אנחנו פועלים היום בצורה האופטימלית, לא האופטימלית ביותר.

ראובן ריבלין: תמיד הסכנה לטוב היא הטוב ביותר.

ראובן ריבלין: אבל אני ממליץ, אדוני יושב ראש הוועדה, לאמץ את מסקנות ועדת גרונאו, לא רק בגלל חשיבותן כמסקנות ועדה ציבורית שאנחנו הקמנו, אלא כי פשוט יש בהן היגיון, היגיון צרוף מבחינתה של הכנסת.

ראובן ריבלין: וחברי הכנסת, אלה שעוברים בצורה באמת מכובדת, ומנסים להאדיר את שמה של הכנסת באמצעות האדרת עבודתם הם, וכל אחד מהם הוא שליח ציבור, בהחלט יכולים להסתפק באותם אמצעים אדירים שניתנים להם היום על ידי הכנסת, מבלי צורך לפצל משרות שבסופו של דבר חותרות תחת ההיגיון שבמתן שכר ראוי לעוזרים פרלמנטריים, ואידך זיל גמור.

ראובן ריבלין: תודה, אדוני.

יריב לוין: תודה.

יריב לוין: אני מבקש מכולם לשבת.

יריב לוין: פשוט אי אפשר לנהל ככה את הישיבה.

יריב לוין: חברי הכנסת רגב ורותם, אנא תודיעו לי מתי אני יכול לחדש את הישיבה, אז אני אשתדל.

יריב לוין: טוב.

יריב לוין: רבותיי, חברת הכנסת שלי יחימוביץ, יושבת ראש ועדת האתיקה, בבקשה.

יושבת ראש ועדת האתיקה שלי יחימוביץ: אדוני יושב ראש הוועדה, אדוני יושב ראש הכנסת.

יושבת ראש ועדת האתיקה שלי יחימוביץ: שמחתי לשמוע את דבריך, חבר הכנסת רובי ריבלין, יושב ראש הכנסת.

יושבת ראש ועדת האתיקה שלי יחימוביץ: אני שמחה שהבעת כאן עמדה ערכית, ארגונית ומוסרית.

יושבת ראש ועדת האתיקה שלי יחימוביץ: אני חייבת לומר שהיו אלי פניות מעוזרים פרלמנטריים במהלך החודשים האחרונים, כיושבת ראש ועדת האתיקה.

יושבת ראש ועדת האתיקה שלי יחימוביץ: אני חשבתי שלא נכון לדון בסוגיה הזאת כסוגיה פרסונאלית של חבר כנסת כזה או אחר על פי תלונה של עוזר פרלמנטרי כזה או אחר, אלא לפתוח את העניין לדיון עקרוני בוועדת הכנסת, שיבואו חברי הכנסת ויכריעו.

יושבת ראש ועדת האתיקה שלי יחימוביץ: אני רוצה לומר כמה דברים.

יושבת ראש ועדת האתיקה שלי יחימוביץ: עבודתו של העוזר הפרלמנטרי היא עבודה קשה מאד מאד, שדורשת כישורים נרחבים, לפעמים מעל ומעבר למה שדורשים מקצועות אחרים, "רגילים", במירכאות.

יושבת ראש ועדת האתיקה שלי יחימוביץ: צריך שיהיה לו ידע משפטי מסוים, שכן אחרת הוא לא יוכל לנסח הצעות חוק, גם אם אין לו השכלה משפטית, הוא צריך להיות קשוב לרחשי לבו של הציבור, הוא צריך להתמצא במגוון עצום של נושאים, הוא עומד לרשותם של פונים רבים מאד, העבודה שלו משתרעת על פני המון תחומים, דורשת כישורי-יתר ודורשת גם מסירות, התמדה והקדשת שעות ארוכות לאין סוף כדי למלא את תפקידו נאמנה.

יושבת ראש ועדת האתיקה שלי יחימוביץ: העבודה שלנו כחברי כנסת – שבמידה רבה אנחנו משועבדים, ומשרתים את הציבור – מקרינה ישירות על עבודתם של העוזרים הפרלמנטריים.

יושבת ראש ועדת האתיקה שלי יחימוביץ: עבודתם דומה לעבודתנו.

יושבת ראש ועדת האתיקה שלי יחימוביץ: היא לא פחותה מעבודתנו, לפעמים היא אפילו עולה על העבודה שלנו, מפני שהרבה פעמים אנחנו מעבירים לטיפולם מסות של פניות.

יושבת ראש ועדת האתיקה שלי יחימוביץ: אני יכולה להגיד באופן אישי, שיש לנו כ-200 פניות ציבור ביום.

יושבת ראש ועדת האתיקה שלי יחימוביץ: עבודתו של העוזר הפרלמנטרי לעולם לעולם אינה נגמרת, זה האופי שלה.

יושבת ראש ועדת האתיקה שלי יחימוביץ: זה דבר מאד קשה, והם מתוגמלים באופן מאד לא ראוי לכישוריהם ולהיקף עבודתם.

יושבת ראש ועדת האתיקה שלי יחימוביץ: והנה כאן אנחנו באים ואומרים שלמרות התגמול הלא הולם ולמרות היקף העבודה העצום, אנחנו באים ומכרסמים גם בתנאים המאד בינוניים שהם זכאים להם בדין.

יושבת ראש ועדת האתיקה שלי יחימוביץ: תראו, אני רוצה לומר: להגיד על העוזרים הפרלמנטריים שהם עובדים רק בימי הכנסת, בשני שלישי ורביעי, זה כאילו להגיד על חברי הכנסת שהם עובדים רק בשני, שלישי ורביעי.

יושבת ראש ועדת האתיקה שלי יחימוביץ: הרי אנחנו יודעים כמה העבודה הזאת היא תובענית, וכמה היא רחוקה, לפעמים, ממה שהציבור מדמה לעצמו, וכמה אנחנו עומדים לרשותו של הציבור 24 שעות ביממה, בעבודה שהיא עבודת פרך – ורובנו עבדנו בעיסוקים אחרים לפני שהגענו לכאן, ואני לא חושבת שיש כאן חבר כנסת אחד שעסק במשהו אחר לפני שהוא הגיע לכנסת, שיגיד שהוא עבד יותר קשה בעבר ממה שהוא עובד היום.

יושבת ראש ועדת האתיקה שלי יחימוביץ: העבודה הקשה הזאת היא גם עבודתם של העוזרים הפרלמנטריים והם עובדים כל הזמן.

יושבת ראש ועדת האתיקה שלי יחימוביץ: כשאשה מוכה נמלטת מביתה ולא יודעת איך להגיע למעון, ומתקשרת למיכל בירן, מיכל לא תסגור את הטלפון כי נגמרו שלושה ימי עבודת כנסת, או כי הגיעה השעה עשר בערב.

יושבת ראש ועדת האתיקה שלי יחימוביץ: וכשעובדים מתבצרים במפעל ומתקשרים לעמית, הוא לא יסגור את הטלפון ולא יענה להם.

יושבת ראש ועדת האתיקה שלי יחימוביץ: אנחנו כל הזמן עומדים לרשותו של הציבור, ואנחנו צריכים לתגמל את העוזרים שלנו במידה סבירה והגיונית.

יושבת ראש ועדת האתיקה שלי יחימוביץ: אני רוצה לומר עוד דבר: זה לא מספיק.

יושבת ראש ועדת האתיקה שלי יחימוביץ: אני מודה, כל הטענות נכונות.

יושבת ראש ועדת האתיקה שלי יחימוביץ: אנחנו לא מצליחים להתגבר על מסות העבודה בעזרת שני עוזרים פרלמנטריים, זה נכון.

יושבת ראש ועדת האתיקה שלי יחימוביץ: זה נכון, הטענות האלה נכונות.

יושבת ראש ועדת האתיקה שלי יחימוביץ: אבל לא יכול להיות שמי שישלם את המחיר יהיו האנשים האלה, שעובדים אצלנו, שאנחנו המעסיקים שלהם.

יושבת ראש ועדת האתיקה שלי יחימוביץ: לא יכול להיות שהם ישלמו את מחיר הכשלים ואת מחיר העומס שאנחנו חווים כחברי כנסת.

יושבת ראש ועדת האתיקה שלי יחימוביץ: בשום דרך הפתרון להיקף העבודה העצום שלנו הוא לא ניצול העובדים הפרלמנטריים שלנו.

יושבת ראש ועדת האתיקה שלי יחימוביץ: ואני יודעת גם שחברי כנסת אומרים לי: אבל העובד הפרלמנטרי שלי עושה עוד דברים.

יושבת ראש ועדת האתיקה שלי יחימוביץ: הוא גם פעיל פה, והוא גם כאן, והוא גם לומד לתואר שני – גם אנשים שעובדים בעבודות רגילות, אחרות, לא כל חייהם משועבדים מהבוקר עד הערב לעולם העבודה, ויש להם זכות גם, אולי, להשלים תואר שני, וגם אולי להתנדב באיזה מקום, וגם אולי להיות חברים בוועד.

יושבת ראש ועדת האתיקה שלי יחימוביץ: העובדה שהם עושים עוד משהו לא מאפשרת לנו לנצל אותם.

יושבת ראש ועדת האתיקה שלי יחימוביץ: אני חושבת שאנחנו צריכים להסיר את הדבר הזה מסדר היום.

יושבת ראש ועדת האתיקה שלי יחימוביץ: אני בטוחה שאל חלק מחברי הכנסת שיושבים כאן, לו – אדוני היושב ראש, אני מבקשת את עזרתך.

יריב לוין: רבותיי, אני מבקש.

יריב לוין: אי אפשר.

יריב לוין: פשוט אי אפשר.

יושבת ראש ועדת האתיקה שלי יחימוביץ: אני בטוחה שלו, סתם, היו מגיעים אלינו, אל לפחות מקצתנו, מי שמתעסק בעולם העבודה פה – וחלקנו מתעסקים בעולם העבודה ובהגנה על עובדים ובחקיקת עבודה – נגיד שהיו מגיעים אלינו איזה מעון חוסים, שיש בו רק שתי משרות של פיזיותרפיסטיות, והיו מספרים לנו שכדי לפתור את המצוקה הקשה ואת מצוקת החוסים, לקחו את שתי המשרות של הפיזיותרפיסטיות, חילקו אותן לשלוש, ואותן שלוש עובדות סביב השעון, אבל מקבלות פחות משכר מינימום – היינו נזעקים, היינו מבקשים דיון מהיר לאלתר.

יושבת ראש ועדת האתיקה שלי יחימוביץ: אני מבקשת להחיל את אותם סטנדרטים מוסריים גם על עצמנו, כמעסיקים.

יושבת ראש ועדת האתיקה שלי יחימוביץ: ואני מציעה, כדי להיות פרקטית, קודם כל לקבל החלטה שפיצול המשרות ייפסק, שנית, כדי חלילה לא לפגוע בעוזרים פרלמנטריים שמועסקים היום יחד עם שניים נוספים, או – כבר שמעתי שיש גם פיצול לארבעה – לא לפגוע בהם, ולאפשר, כמו בהוראת מעבר בחקיקה, לאפשר לאותם עוזרים פרלמנטריים להמשיך ולעבוד בפיצול, אבל ברגע שאחד מהם יעזוב מטעמיו הוא, לא יועסק עוזר פרלמנטרי נוסף.

יושבת ראש ועדת האתיקה שלי יחימוביץ: כך אנחנו לא נפגע באיש.

יושבת ראש ועדת האתיקה שלי יחימוביץ: זה נראה לי קריטי - - -

כרמל שאמה-הכהן: אבל את כן פוגעת, שלי.

כרמל שאמה-הכהן: את כן פוגעת.

כרמל שאמה-הכהן: כי אם אחד אמור להתחלף, ואז חסרה פונקציה מסוימת, והשניים הנותרים יש לכל אחד פונקציה ייחודית, צריך אולי להחליף גם אותם.

כרמל שאמה-הכהן: זה שרשור של דברים.

קריאה: - - -

יושבת ראש ועדת האתיקה שלי יחימוביץ: אני מציעה את ההצעות שלי, אתם תציעו את ההצעות שלכם.

כרמל שאמה-הכהן: לא - - יושבת ראש ועדת האתיקה שלי יחימוביץ: תן לי לסיים.

כרמל שאמה-הכהן: לא, גם ברוח הדברים שלך.

יושבת ראש ועדת האתיקה שלי יחימוביץ: תסלחו לי, באמת.

יושבת ראש ועדת האתיקה שלי יחימוביץ: יש פונקציות רבות שהעוזרים הפרלמנטריים שלנו צריכים למלא, ויש לנו אילוץ, ששני העוזרים הפרלמנטריים שלנו יוכלו למלא את כל הפונקציות שמוטלות עלינו כחברי כנסת.

יושבת ראש ועדת האתיקה שלי יחימוביץ: זה בדיוק כמו שאני אין לי הסמכה משפטית - - -

כרמל שאמה-הכהן: שלי, המחשה.

יושבת ראש ועדת האתיקה שלי יחימוביץ: כרמל, תפסיק.

כרמל שאמה-הכהן: יש לי המחשה פשוטה.

יושבת ראש ועדת האתיקה שלי יחימוביץ: לא רוצה את ההמחשה, תן לי לסיים.

ניצן הורוביץ: תן גם לאחרים לדבר.

כרמל שאמה-הכהן: אני יכול לדבר, אדוני היושב ראש?

יריב לוין: תראו, רבותיי, יש כאן חברים שאינם חברים בדרך כלל בוועדה הזאת, ולא רגילים לאופן שבו אני מנהל את הדיון.

יריב לוין: אצלי נותנים לאנשים לדבר, נותנים להם למצות את מה שיש להם להגיד, וזה נכון לגבי כולם.

יריב לוין: לא יהיה אחד שלא ישמעו אותו כאן.

יריב לוין: אבל אני מציע – תאפשרו לחברת הכנסת יחימוביץ לסיים, תורכם יגיע ונשמע את כולם.

יושבת ראש ועדת האתיקה שלי יחימוביץ: לסיכום, אני מציעה תקופת מעבר שבה לא יפוטר איש, אבל ברגע שעוזר פרלמנטרי יעזוב, לא יהיה עוזר שלישי ואני רוצה להפריד כאן לחלוטין שני דיונים אחרים: דיון אחד במתמחים, שלצערי ניתנה חוות דעת משפטית, לטעמי לא מוצדקת ואפילו מזיקה, שמתמחים מטעם קרנות לא יוכלו להתמחות בכנסת, על זה יהיה דיון נפרד בהובלתו של יושב ראש הכנסת, אני מבינה, זה אחד.

יושבת ראש ועדת האתיקה שלי יחימוביץ: הדבר השני מתנדבים שזה לחלוטין לא עומד לדיון.

יושבת ראש ועדת האתיקה שלי יחימוביץ: יש לנו עניין רב להביא אנשים שיתנדבו כראות עיניהם, אנשים – אבל זה לא הדיון כאן.

יריב לוין: אני מציע שנצטמצם.

יריב לוין: בואו, אני מציע – זה לא סוד שדעתי גם בסוגיית המתנדבים לא נוחה, אבל אני מציע שלא ניכנס לזה כרגע.

יריב לוין: אנחנו כרגע עוסקים בנושא שבפנינו.

יריב לוין: אני אבקש ממנכ"ל הכנסת התייחסות ולאחר מכן אנחנו נעבור לדיון על פי סדר חברי הכנסת שנרשמו וביקשו לדבר, ומי שכמובן מבקש לדבר בנוסף, יוכל.

דן לנדאו: אני לא מתכוון להביע עמדה ערכית באשר לוויכוח, כיוון שהאינסטנציה הזו, כמובן, ריבונית לקבל איזו החלטה שהיא תקבל ואני מחויב לבצעה.

דן לנדאו: אני רק מבקש שהפורום הזה יתייחס להשלכות ויביא אותן בחשבון.

דן לנדאו: הדבר הראשון שאני מבקש שהפורום הזה יתייחס אליו, הוא הנושא של משרות אמון.

דן לנדאו: כפי שכבר הואר פה והיועץ המשפטי הנכנס גם יוכל להרחיב בעניין, אבחנה בין משרות אמון לבין משרות שאינן משרות אמון יוצרת גם אבחנה באשר לרגולציה של שעות העבודה, זה נושא שצריך שחברי הוועדה יידעו אותו בטרם יחליטו.

דן לנדאו: הנושא השני – נשמעה טענה, או הועלתה טענה, בכמה מן המכתבים שהוגשו לוועדה, ולפיה אם לא יתאפשר פיצול הרי שעוזרים יפוטרו, זו טענה שאני מבקש שתישקל שוב, משום שתמיד נטענת טענה נגד שכר מינימום, נגד כל מיני זכויות: אם ניאלץ לתת שכר מינימום נצטרך לפטר עובדים.

דן לנדאו: אני לא חושב שזו טענה שהכנסת - - -

דב חנין: אתה לא הבנת את הטענה בכלל.

ניצן הורוביץ: אני מוחה בתוקף על הטענה הזאת.

ניצן הורוביץ: זה ממש לא נכון.

רונית תירוש: זה בעובדה, יקרה.

דן לנדאו: אז לכן אני מבקש שהוועדה הזאת תתייחס לשאלה העיקרית, כפי שיושב ראש הכנסת אמר, והיא השאלה: האם חבר כנסת צריך שני עוזרים, שלושה עוזרים, שלושה עוזרים.

דן לנדאו: תאחז הוועדה את השור בקרניו ותתייחס לעניין - - -.

דן לנדאו: והדבר האחרון שאני מבקש שתבינו, שכן נוגע למינהל, והוא: כאשר הסגל או צוות של חבר כנסת מונה יותר משני אנשים, יש לכך השלכה מנהלית מיידית מבחינת המקום.

דן לנדאו: מקומות ישיבה, משתמשי מחשב, מספר המחשבים, מקומות חניה ושאר הוצאות שנובעות מזה.

דן לנדאו: אני, שוב, לא מביע עמדה, רק צריך להבין שזה לא מסתיים רק בשכרו של האיש, אלא גם במתן תנאים הולמים כדי שיוכל לתת את השירות לחברי הכנסת.

דן לנדאו: - -

דוד רותם: גדעון, - - -

דן לנדאו: והדבר האחרון באשר לאכיפה: הכנסת איננה המעסיקה של העוזרים הפרלמנטריים - - -

יריב לוין: חבר הכנסת רותם, זה ככה עובד אצלך?

יריב לוין: לא זכור לי.

דן לנדאו: הכנסת איננה המעסיקה של העוזרים הפרלמנטריים, המעסיקים הם חברי הכנסת.

דן לנדאו: כך שהכנסת כמוסד – ראיתי שיש קצת ערבוב בתוך חלק מהמכתבים – הכנסת כמוסד היא לא רגולטור של אופן העבודה, של שעות העבודה, של זכויות העבודה.

דן לנדאו: היא כן רגולטור מבחינה זו שהיא כפופה לוועדה ולוועדה הציבורית, בכך שהיא מעניקה שכר מסוים, תנאים מסוימים, ולא מאפשרת לפצל מעבר למה שאושר.

דן לנדאו: כי פיצול מעבר למה שאושר הוא כבר לא חוקי כי הוא יורד מתחת לשכר המינימום.

דן לנדאו: לעניות דעתי אתם צריכים לחשוב על השאלה אם נכון בכלל להטיל על חברי הכנסת לאכוף את הפיצול, אם הוא יאושר.

דן לנדאו: לאכוף בשעות עבודה, לאכוף באמצעים אחרים.

דן לנדאו: אתם תביאו את זה בחשבון, אנחנו, כמובן, נבצע כל מה שתחליטו.

יריב לוין: תודה.

יריב לוין: חבר הכנסת אריה אלדד, בבקשה.

אריה אלדד: תודה, אדוני היושב ראש.

אריה אלדד: ברור לנו שהשאיפה לפיצול היא מתוך רצון לעשות יותר.

אריה אלדד: רצון מבורך של חבר הכנסת לעשות יותר, אבל כיוון שלא מונחת על סדר היום הצעה להגדיל את התקינה ולהוסיף עוזרים נוספים, כי אנחנו בעולם שאין לדבר סוף, אז כשקל לנו אנחנו מפצלים.

אריה אלדד: כשקל לנו להגדיר הגדרות תפקודיות – עוזר אחד מתעסק בחקיקה, עוזר שני מתעסק בפניות הציבור, עוזר שלישי מתעסק בדוברות, עוזר רביעי בקשר עם הרקע המפלגתי שלנו, מארגן חוגי בית וכיוון שאני תמיד טועה בניווט הוא גם נהג – אנחנו נגיע לפיצול אין סופי בעניין הזה.

אריה אלדד: אין הדבר חדש כלל ועיקר.

אריה אלדד: זה לא סתם שיהודים המציאו את הפיסיקה הגרעינית.

אריה אלדד: השאיפה לייצר אנרגיה על ידי פיצול החלקיקים ליותר ויותר חלקיקי יסוד, היא לא חדשה.

אריה אלדד: אבל גם אז היא נגמרה בפיצוץ.

אריה אלדד: אני מציע לא להגיע לפיצוץ הזה.

אריה אלדד: תודה רבה.

יריב לוין: תודה רבה.

יריב לוין: חבר הכנסת שלמה מולה, בבקשה.

שלמה מולה: אדוני היושב ראש, תודה רבה.

שלמה מולה: תראו, האמת היא, צריך להגיד ביושר: אני משוכנע ובטוח שיש מספר חברי כנסת שמפצלים משרות ונוהגים בהגינות וביושר.

שלמה מולה: אולי אפילו מתאמצים, אולי אפילו יש איזושהי מחשבה לסייע לסטודנטים שלומדים, וכן הלאה וכן הלאה.

שלמה מולה: אבל אני חושב שהבעיה היא לא בכוונות הטובות של חברי הכנסת או האפשרות שיש להם באמת רגישות כדי לסייע להעסיק, וגם כדי לקבל את השירות שעוזרים פרלמנטרי נותן.

שלמה מולה: אני לא מאמין שזה אפשרי לאורך זמן.

שלמה מולה: ואני חושב שכשאני רואה – אני מסתכל רק על עבודתי – אני כאן שני שלישי רביעי, אני יוצא בימי ראשון וחמישי – יש לי לשכה פרלמנטרית ברמלה.

שלמה מולה: וכשאני רואה את העוזרים שלי איך הם עובדים, או כשאנחנו יוצאים לשטח לסיור לצפון ולדרום מאיזו שעה הם יוצאים, מאיזו שעה הם באים – אחת מהם גרה בירושלים, אני גר בראשון.

שלמה מולה: צריך למצוא איזשהו – כדי שאנחנו נוכל להיפגש באיזשהו מקום, וכן הלאה.

שלמה מולה: אני, אם הייתי מפצל, מה היה קורה עוד יותר?

שלמה מולה: לכן אני חושב שאנחנו, חברי הכנסת, גם אם לכאורה יש איזושהי תחושה שאולי הפיצול היה מסייע לנו, ואני הייתי רוצה שאנחנו כן נהיה דוגמה, דווקא, אני לא מאמין שעובד מסוים, בבית חולים וולפסון או איכילוב, פונה, בא ואומר: המעסיק שלי מעסיק אותי יותר שעות, אני לא מקבל חופשות, ואנחנו כולנו מזדעקים כדי שיהיה לו באמת התיקון הנדרש, שזכויותיו הסוציאליות יישמרו.

שלמה מולה: במשבצת הזאת, מה שנקרא: העזרה שהעוזרים הפרלמנטריים שלנו נותנים לנו, אני לא חושב שאנחנו מודעים.

שלמה מולה: אנחנו לא באמת יכולים להגיד שאנחנו לא מנצלים אותם.

שלמה מולה: אני יודע שזה רגיש, אני יודע שיש חברי כנסת שזה לא נוח להם.

שלמה מולה: אני מעדיף שאנחנו נתעמת עם עצמנו, אנחנו נהיה דוגמה, גם אם במידה רבה אולי אנחנו מרגישים שמתערבים לנו בעבודה היום יומית.

שלמה מולה: אני מסכים במאה אחוז עם מה שהיושב ראש אמר, וגם עם מה שחברת הכנסת שלי יחימוביץ אמרה.

שלמה מולה: אני מוכרח לומר לכם: העבודה שהעוזרים הפרלמנטריים עושים, מהבוקר, לא רק שלא מסתיימת במשרד פה או בלשכה הפרלמנטרית, זה מסתיים בשעות בבית, בפלאפונים, באימיילים, בתשובות שהם נותנים, בפניות שהם עונים להן.

שלמה מולה: זה לא מסתיים רק כשיושבים בכנסת ועונים לאיזשהן פניות ציבור כאלה ואחרות.

שלמה מולה: לכן אני חושב שטוב עשתה ועדת גרונאו שבאה ואמרה: זה פוגע בתדמיתה של הכנסת.

שלמה מולה: זה לא ציבורי.

שלמה מולה: ולכן, אם אנחנו רוצים באמת לבוא ולהגיד: אנחנו ניתן דוגמה – ולא יכול להיות לנו פרצוף, כשאנחנו רוצים להגן על העובד הפשוט באיזשהו מקום, כשיש איזושהי תחושה שאנחנו מנצלים את העוזרים שלנו.

יריב לוין: תודה.

שלמה מולה: לכן, אדוני היושב ראש, אני מקווה שחברי הכנסת והוועדה יקבלו את המלצת ועדת גרונאו, ובהחלט תסכים וגם תאזין לבקשתו של היושב ראש, ואנחנו נקבל החלטה לא לפצל את המשרות.

שלמה מולה: תודה.

יריב לוין: תודה רבה.

יריב לוין: חברת הכנסת מירי רגב, בבקשה.

יריב לוין: ואני מבקש – סליחה, גם מחברי הכנסת.

יריב לוין: לא מכובד לדבר בטלפון, באמצע הישיבה.

יריב לוין: אני מנסה, איך אומרים?

יריב לוין: להימנע מלהעיר, אבל יש גם גבול.

קריאה: תעיר, תעיר.

קריאה: זה במקום שאתה מעיר.

דב חנין: אתה יכול להעיר ואפילו להוציא מהישיבה.

יריב לוין: בבקשה.

יריב לוין: חברת הכנסת רגב, בבקשה.

קריאה: אתה יכול להעיר כי זו בושה וכלימה.

קריאה: גם לא מכבדים את עצמם.

מירי רגב: אני יושבת פה ואני מזילה דמעות.

מירי רגב: אני שמחה שעוזרים פרלמנטריים מנהלים את הכנסת, כמו שפקידי האוצר מנהלים את המדינה.

מירי רגב: אני מצטערת להגיד את זה.

מירי רגב: זו צביעות גדולה.

מירי רגב: מי שמנצל, שיטופל.

מירי רגב: לא יכול להיות מצב שאני, כחברת כנסת, יש לי שני עוזרים פרלמנטריים, וכן, כבוד היושב ראש, אני מתעסקת בקשרי ציבור, אני מתעסקת במליאה, בהצעות לסדר, בחוקים, שתי ועדות, שדולה ודוברות, אין לי נהג ואין לי מזכירה.

מירי רגב: כל זאת אני צריכה לעשות עם שני עוזרים פרלמנטריים.

מירי רגב: ואני אומרת לך, שאני עובדת מהבוקר עד הערב ולא מבקשת שירחמו עלי.

מירי רגב: - -

קריאה: גם לי עדיין אין נהג, אגב.

מירי רגב: ואני חושבת שאלה שלוקחים שני עוזרים ומנצלים אותם מהבוקר עד הערב – זה בסדר, זה בסדר.

מירי רגב: או שאנחנו פה דואגים לעובדים – ואף אחד פה שלא יעשה את עצמו דואג לעובדים יותר מאחרים.

מירי רגב: כולנו פה בכנסת דואגים לעובדים.

מירי רגב: ולכולנו פה אכפת שלא ינצלו.

מירי רגב: ומי שמנצל עובד, שיבוא בבקשה לוועדת האתיקה, יבוא ליושב ראש הכנסת – יזמנו את חבר הכנסת ויטפלו בו נקודתית.

מירי רגב: אני חושבת שלפצל משרה ל- אתה אמרת 1200 לכל – זה נראה לי באמת אבסורד.

מירי רגב: אבל יש מינימום מסוים.

מירי רגב: כשאומרים לי שעוזרות פרלמנטריות עובדות בימים שני, שלישי ורביעי כי אלה ימי כנסת, ואני שואלת:

מירי רגב: הרי אני עובדת גם בראשון וגם בחמישי וגם בשישי וגם במוצאי שבת – אומרים לי: אבל אני עובדת בשני שלישי רביעי, והן מקבלות על זה 8000 שקל, אז תאמינו לי – יותר ממורה שעובדת כמה שנים במקצוע שלה.

מירי רגב: וכשאני אומרת שאתה מפצל משרה ליומיים וחצי - - -

ראובן ריבלין: אני לא מדבר עלייך, אבל אני מכיר פה כמה חברי כנסת - -

מירי רגב: סליחה רגע, סליחה.

מירי רגב: אני רוצה לדבר בשקט.

ראובן ריבלין: במשך עשרים קדנציות - - -

מירי רגב: נתתי לכולם לדבר בשקט, תנו גם לי לדבר בשקט.

ראובן ריבלין: אני ראיתי כמה חברי כנסת עשרים קדנציות שעשו קדנציה עם שליחות לציבור – לא כמוך, אבל ב - - - בצורה ראויה.

מירי רגב: אני לא מזלזלת באף אחד.

ראובן ריבלין: כי יש גם גבול.

מירי רגב: אני מבינה פה את הפופולאריות של הנושא הזה, ואני מבינה ורואה פה את כל העיתונאים שנמצאים – זה בסדר, זה משמח אותי.

מירי רגב: אני אומרת דבר אחד פשוט: מי שמנצל עובד, יטופל נקודתית.

מירי רגב: אבל אם יש פה סטודנטים שלומדים ורוצים לעבוד בחצי משרה, שזה יומיים וחצי בשבוע – 4500 שקלים או 4000 שקלים – יופי של משכורת לחצי משרה.

מירי רגב: הלוואי על אותו אחד שעובד בעוף העמק, שעובד מהבוקר עד הערב, שיקבל 4000 שקלים ליומיים וחצי.

מירי רגב: הוא מקבל 4000 שקלים מהבוקר עד הערב, 20 שנה של עבודה.

מירי רגב: אז שאף אחד לא יבוא פה להתבכיין.

מירי רגב: מי שפוגעים לו בזכויות, שיטפלו בזכויות שלו.

מירי רגב: אבל לא צריך לשפוך את התינוק עם המים.

מירי רגב: יש פה הרבה מאד סטודנטים שרוצים לעבוד בחצי משרה, שרוצים להיכנס למשכן הכנסת.

מירי רגב: שרוצים לעבוד.

מירי רגב: אז אפשר לאפשר להם.

מירי רגב: מי שלא מנצל כראוי את הזכות שלו, אז בו צריך לטפל.

מירי רגב: אבל זה לא יכול להיות מצב – אני נוהגת לבד, מהבוקר עד הערב נוסעת בכל העיר הזאת, לבד, כי אין לי נהג.

שלמה מולה: גם שמעתי שיש חבר כנסת - - -

יריב לוין: חבר הכנסת מולה, היא לא הפריעה לך.

שלמה מולה: לא, - - -

יריב לוין: לא, אני לא אאפשר את זה.

יריב לוין: חבר הכנסת מולה, אני לא אאפשר את זה.

שלמה מולה: אני רק רוצה להעיר - - -

יריב לוין: לא, לא.

יריב לוין: אתה לא תעיר.

יריב לוין: אני לא אפשר את זה.

יריב לוין: חברת הכנסת רגב, בבקשה.

מירי רגב: אני אומרת לך שוב: אני קודם כל חושבת שצריך לדון בכלל בתנאי ההעסקה - - -

שלמה מולה: - - -

יריב לוין: חבר הכנסת מולה, די.

מירי רגב: של חברי הכנסת, על מנת שיוכלו לבצע את תפקידם כראוי.

מירי רגב: זו לא בושה.

מירי רגב: אנחנו נבחרי הציבור.

דוד רותם: זה עניין אחר.

מירי רגב: רגע, נכון.

מירי רגב: זה עניין אחר, אבל צריך לדון בזה.

מירי רגב: אמר את זה פה היושב ראש, ואני חושבת שצריך לדון בזה.

דוד רותם: כל חבר כנסת צריך חמישה עוזרים לפחות.

מירי רגב: ובמקביל, בנושא הנוכחי הזה, אני חושבת שלא צריך לאמץ את החלטות פרופ' גרונאו - - -

דוד רותם: - - -

יריב לוין: חבר הכנסת רותם, די.

דוד רותם: לא, אני מפחד שאם יוסיפו לי עוזרים אני אצטרך לעבוד במוצאי שבת.

יריב לוין: אני אומר לך: אי אפשר ככה.

מירי רגב: אני בהחלט חושבת שהוועדה הזאת צריכה לאפשר פיצול של משרה אחת לשתי משרות, כשכל משרה היא יומיים וחצי, 4000 שקל, תאמינו לי, זה יפה מאד, ומי שמנצל, צריך לבוא על הדין, וועדת האתיקה בוודאי תשמח לפרסם את אותו חבר כנסת שמפרסם עובד באופן לא ראוי ולא מכובד.

מירי רגב: תודה רבה.

יריב לוין: תודה, חבר הכנסת דב חנין, בבקשה.

דב חנין: תודה רבה, אדוני היושב ראש.

דב חנין: אני קודם כל רוצה לברך על קיומו של הדיון הזה.

דב חנין: אני חושב שזה דיון שמעלה שאלה מאד מאד רצינית, שאלה שיש לה הקשרים רחבים.

דב חנין: יושב ראש הכנסת דיבר על מסגרת העבודה ותנאי העבודה של חברי הכנסת.

דב חנין: אני, אדוני היושב ראש, בשונה ממך, חושב שלמרות ההתקדמות הגדולה שהכנסת עשתה בעניין זה, יש עוד מקום לשפר.

דב חנין: יש עוד מקום לשפר, כי אנחנו רוצים לאפשר ולתת לציבור את השירות שאנחנו חייבים לתת לציבור.

דב חנין: כשחברת הכנסת יחימוביץ סיפרה, ובצדק, על 200 פניות ציבור שמגיעות ביום – גם אצלי זה די דומה – זה מאד מאד קשה לענות על 200 פניות ציבור ביום, ולתת לכל פניה תשובה רצינית.

דב חנין: אני לא יודע איך זה היה בעבר, אבל זה דבר מצוין שהציבור פונה לנבחריו, וחובתם של הנבחרים לתת תשובות.

דב חנין: אבל לא עניין תנאי עבודתם של חברי הכנסת כרגע על שולחננו, אלא תנאי עבודתם של העוזרים.

דב חנין: ואני רוצה לומר לכם, עמיתיי חברי הכנסת, אני חושב שיש בעיה רצינית בתנאי עבודתם של העובדים הפרלמנטריים.

דב חנין: אני חושב שיש ניצול של העוזרים הפרלמנטריים, ניצול קשה לפעמים של העוזרים הפרלמנטריים ואני תכף אנמק ואסביר למה אני מתכוון.

דב חנין: יש גם מקום, אדוני היושב ראש, לשפר את תנאי עבודתם של העוזרים הפרלמנטריים.

דב חנין: לצערי הגדול היוזמות, שלי לפחות, בנושא הזה, נתקלות במחסום בלתי עביר אצל הפרופ' גרונאו.

דב חנין: אני אתן דוגמה לדבר שאותי, ברמה האישית, מקומם, כיושב ראש הוועדה המשותפת לסביבה ובריאות.

דב חנין: כשאני ביקשתי לאפשר לעוזרים פרלמנטריים החזר כספי על טלפונים מהבית, קיבלתי תשובה שלמה שלא ידברו בטלפון הסלולארי?

דב חנין: ממילא הכנסת מממנת את זה.

נחמן שי: גם עד גבול מסוים.

דב חנין: כן, מדובר בכסף קטן.

דב חנין: אז אני לא יודע - - - כסף קטן - - -

ראובן גרונאו: למען הפרוטוקול, הוועדה לא דנה בזה ולא היתה תשובה.

יריב לוין: פרופ' גרונאו - - -

דב חנין: היתה תשובה, אני יכול להראות לך.

יריב לוין: פרופ' גרונאו - - -

ראובן גרונאו: לא ממני.

דב חנין: לא ממך.

יריב לוין: פרופ' גרונאו, היתה, למיטב זכרוני, גם תשובה, אבל זה לא חשוב.

דב חנין: אני קיבלתי – פרופ' גרונאו, יכול להיות שמישהו אחר - - - בשמך, אני לא יודע.

יריב לוין: זה לא נושא הדיון.

יריב לוין: בבקשה.

דב חנין: אני אומר:

דב חנין: אותי זה מרגיז, כי אנחנו מדברים פה, באמת, על כסף קטן.

דב חנין: אבל כפי שפרופ' גרונאו יודע כפרופ' לכלכלה, בכסף הקטן הזה אנחנו מעודדים, או מתמרצים, סוג התנהגות.

דב חנין: אם אנחנו רוצים שהעוזרים הפרלמנטריים ימעטו בדיבור בטלפונים סלולריים, בואו נאפשר להם את המאה שקל לחודש שזה באמת כסף קטן, החזר - - -

יריב לוין: אני אאלץ להוציא החוצה אנשים.

יריב לוין: אי אפשר לקיים את הדיון ככה.

יריב לוין: רבותיי, לשבת – ומספיק, באמת.

יריב לוין: בבקשה.

דב חנין: אדוני היושב ראש, נושא יותר מהותי – כי באמת העניין של הטלפונים הוא כסף קטן - אני הצעתי, ואני מבין שבקשתי הועברה לעיונו של פרופ' גרונאו, לבחון את נושא הוותק של העוזרים הפרלמנטריים.

דב חנין: יש לנו אינטרס – לא רק לעוזרים יש אינטרס לקבל זכויות ותק או מסלול ותק יותר טוב, לכנסת יש אינטרס בזה, כי אנחנו מעוניינים שעוזרים פרלמנטריים לא יעזבו אחרי שנה, אלא יהיו עשר שנים בכנסת.

דב חנין: עוזר פרלמנטרי אחרי שלוש שנים יודע לעשות הרבה יותר דברים מאשר עוזר פרלמנטרי בן חודשיים.

יריב לוין: חברת הכנסת חוטובולי, אני לא יכול לשמוע, באמת, אני לא - - -

דב חנין: אני אפילו לא שומע את עצמי.

יריב לוין: אצלך בוועדה ככה זה מתנהל, שעומדים ומדברים?

יריב לוין: חברת הכנסת חוטובלי.

ראובן ריבלין: היא אפילו לא שמה לב אליך.

דב חנין: היא אפילו לא מקשיבה לך.

יריב לוין: חברת הכנסת יחימוביץ וחברת הכנסת חוטובלי.

יריב לוין: אתן רוצות – אני אעשה הפסקה, תתייעצו.

יריב לוין: באמת, נו?

דב חנין: ולכן, אדוני היושב ראש, הבאתי בפניך בחודש ינואר השנה פניה, לשנות את מסלול הוותק של העוזרים הפרלמנטריים, כדי לעודד עוזרים פרלמנטריים להישאר אתנו בכנסת זמן רב יותר.

דב חנין: גם הפניה הזאת עדיין לא נענתה.

דב חנין: אני מקווה שפרופ' גרונאו והוועדה שבראשותו יבחנו את הפניה הזו ויראו את האינטרס של הכנסת כמוסד, לא רק של העוזרים ושל חברי הכנסת, בעידוד העוזרים הפרלמנטריים להישאר אתנו יותר זמן.

דב חנין: אבל כל השיפורים שאנחנו יכולים לעשות בתנאי עבודתם של העוזרים – וצריך לשפר בתנאי עבודתם – אסור להם, אדוני היושב ראש, אסור להם להצדיק ניצול של עוזרים פרלמנטריים.

דב חנין: אני חייב לומר שבנושא הזה גישתי שונה מגישתה של חברת הכנסת יחימוביץ.

דב חנין: אני חושב שיש הבדל גדול ביני כחבר כנסת, לבין העוזר הפרלמנטרי שלי.

דב חנין: אני נבחרתי לכנסת, אני עובד – לצערי או לשמחתי – שבעה ימים בשבוע, הטלפון שלי פתוח תמיד, אני יכול להיזעק גם ביום שבת למרות שאני לא אוהב את זה, אבל כמעט כל השבתות האחרונות - - -

יושבת ראש ועדת האתיקה שלי יחימוביץ: טוב, סליחה.

יושבת ראש ועדת האתיקה שלי יחימוביץ: גם העוזרים שלי לא עובדים בשבת.

יריב לוין: חברת הכנסת יחימוביץ, אנא תאפשרי לו לדבר.

יריב לוין: אני לא מבין את זה.

יושבת ראש ועדת האתיקה שלי יחימוביץ: - - -

דב חנין: אז אני שמח לשמוע את זה.

יושבת ראש ועדת האתיקה שלי יחימוביץ: רוממות זכויות העובדים בשבת - - -

יריב לוין: חברת הכנסת יחימוביץ, בבקשה.

יושבת ראש ועדת האתיקה שלי יחימוביץ: אני מבקשת ממך.

דב חנין: אני שמח לשמוע את דבריה של חברת הכנסת יחימוביץ.

יריב לוין: חברת הכנסת יחימוביץ.

יושבת ראש ועדת האתיקה שלי יחימוביץ: אני לא שמחה לשמוע את דבריך, ואני מאוכזבת ממך מאד מאד.

יריב לוין: חברת הכנסת יחימוביץ, אני כמעט אף פעם לא שמח לשמוע את דבריו, אבל אני תמיד מקשיב לו.

יריב לוין: הוא כאן כדי להשמיע אותם.

דב חנין: אדוני היושב ראש, יש הבדל גדול, בינינו - - -

יושבת ראש ועדת האתיקה שלי יחימוביץ: - - -

יריב לוין: חברת הכנסת יחימוביץ.

רונית תירוש: זה בניגוד לעמדתה, היא לא תיתן לדבר.

רונית תירוש: חוצפה.

דב חנין: יש הבדל גדול, אדוני היושב ראש, בינינו כחברי כנסת, לבין - - -

יושבת ראש ועדת האתיקה שלי יחימוביץ: - - -

יריב לוין: חברת הכנסת יחימוביץ, את רוצה מה?

יריב לוין: שאני אאסור עליו לדבר?

יריב לוין: מה את מציעה לי?

ניצן הורוביץ: לא, שתישמע רק דעה אחת.

ניצן הורוביץ: זה מה שרוצים.

ניצן הורוביץ: שתישמע רק דעה אחת - -

יריב לוין: אי אפשר ככה.

יריב לוין: אני לא יכול.

ניצן הורוביץ: כל דעה אחרת, מוצגת כמנצלת, כ - - - מנצלים עובדים.

ניצן הורוביץ: נמאס כבר.

יריב לוין: עכשיו אתה מפריע לו?

דב חנין: תודה רבה, אדוני היושב ראש, בין עבודתנו או שליחותנו כנבחרי ציבור, שהיא באמת שליחות של 24 שעות ביממה, לבין עבודתם של העוזרים הפרלמנטריים.

דב חנין: אני לא חושב שאנחנו יכולים ורשאים, אדוני היושב ראש, לצפות מהעוזרים הפרלמנטריים שלנו לענות לטלפונים בלילה.

דב חנין: העוזרים הפרלמנטריים שלי - - -

יריב לוין: חבר הכנסת כץ, לא יהיה עכשיו, די.

יריב לוין: אני לא יכול, באמת.

דב חנין: העוזרים הפרלמנטריים שלי מתבקשים לכבות את הטלפון הסלולארי שלי בשעות הערב אחרי השעה 22:00, כי הם עובדים של הכנסת, הם לא נבחרי ציבור והם לא שליחי ציבור, והם לא יכולים לעשות את מה שאני לקחתי על עצמי לעשות כשליח ציבור.

דב חנין: אני חושב שזה דבר - - -

יושבת ראש ועדת האתיקה שלי יחימוביץ: - - -

יריב לוין: חברת הכנסת יחימוביץ, מספיק.

יריב לוין: באיזו דרך אני אשכנע אותך שמותר לו לדבר?

יושבת ראש ועדת האתיקה שלי יחימוביץ: מעכשיו אני - - -

יריב לוין: יפה.

יריב לוין: תודה רבה.

דב חנין: ולכן, אדוני היושב ראש, אני חושב שהבעיה של ניצולם של העוזרים הפרלמנטריי, ואני חושב שהיא בעיה קיימת, איננה משתרעת רק על עוזרים שעובדים בחצי משרה.

דב חנין: אני מסכים שישנם עוזרים שעובדים פה בחצי משרה, וכשאני מברר מהי החצי משרה שלהם גם אני נדהם, כי זו לא חצי משרה בכלל.

דב חנין: ישנם גם עוזרים פרלמנטריים שעובדים בכנסת במשרה מלאה, ושלפי דעתי עובדים בשתי משרות או משרה וחצי.

דב חנין: העובדה שזו משרת אמון מצדיקה גמישות מסוימת, אבל היא לא יכולה להצדיק הפיכת משרה אחת לשתי משרות או לשלוש משרות או למין עבודה שאין לה התחלה ואין לה סוף.

דב חנין: ולכן, אני חושב שיש מקום לבחון בצורה רצינית מאד את שאלת ניצולם של העוזרים הפרלמנטריים בכנסת.

דב חנין: ניצולם כשהם עובדים חצי משרה, ניצולם כשהם עובדים משרה מלאה, וניצולם כשהם עובדים, בכלל, בכל מתכונת בכנסת.

דב חנין: אני חושב שיש מקום, אדוני היושב ראש, לקבוע תנאים לעבודתם של העוזרים.

דב חנין: מעבר לקביעה העקרונית שזו משרת אמון, צריך לקבוע איזושהי מסגרת עבודה, שצריכה להיות בה גמישות מסוימת אבל לא יכולה להיות בה גמישות אין סופית.

דב חנין: ומכאן לעניין פיצולי המשרות, אדוני היושב ראש.

דב חנין: במשק הישראלי קיימת עבודה חלקית.

דב חנין: קיימת עבודה במשרה חלקית.

דב חנין: אני מסכים לכך שבמקרים רבים עבודה במשרה חלקית היא דרך לנצל עובדים.

דב חנין: אני מגנה את התופעה הזאת.

דב חנין: אני מגנה את התופעה הזאת כאשר היא מתרחשת בכנסת, וכאשר היא מתרחשת מחוץ לכנסת.

דב חנין: אם אנחנו חושבים שיש בעיה עם עבודה במשרה חלקית, בואו נחוקק חוק – אנחנו, המחוקקים בישראל – ונגיד שאין בישראל כזו מתכונת.

דב חנין: לא תהיה עבודה במשרה חלקית בכנסת ולא תהיה עבודה חלקית במקום אחר.

דב חנין: אין ספק שבמציאות משרה חלקית היא לפעמים גם מתאימה לעובד.

דב חנין: אם עובד, למשל, לומד – אני לא מתכוון למישהו שרוצה להשלים תואר, או להקדיש יום או יום וחצי ללימודים בשבוע, שאז הוא יכול לעשות את זה במקביל, במשרה מלאה.

דב חנין: אבל אם מישהו באמת רוצה ללמוד – והרבה אנשים יכולים להגיע אלינו, לכנסת, כאשר הם באמת רוצים ללמוד במשרה מלאה, ורוצים לשלב עם זה עבודה, ויכול להתאים להם לעבוד בחצי משרה.

דב חנין: יכול להתאים להם.

דב חנין: גם להם זה יכול להתאים.

דב חנין: אני יכול לתת דוגמה אחרת, של עוזר פרלמנטרי שלי, שעובד שנים בחצי משרה במקום שהוא אוהב אותו, חשוב לו, הוא מעוניין להמשיך לעבוד שם, וכשרציתי שהוא יצטרף אלי לצוות, הוא אמר: אבל תדע לך שאני עובד חצי משרה במקום אחר, ואני רוצה להמשיך לעבוד שם.

דב חנין: אני רוצה שהעוזר הפרלמנטרי הזה יעבוד אתי, אבל אני אצטרך ללכת לקראתו.

דב חנין: אני אומר את הדברים כי הבחינה הקונקרטית של המצבים תראה, שבצד מצבים שראוי לגנות אותם וצריך לגנות אותם, של ניצול עובדים, יש גם מקרים אחרים.

דב חנין: ונקודה אחרונה: אני רוצה לחלוק אתכם קושי שאני, למשל, נתקל בו, אבל יכול להיות שגם חברי כנסת אחרים נתקלים בו.

דב חנין: אנחנו לפעמים, במסגרת העבודה הפרלמנטרית שלנו, חייבים להיעזר באנשים שונים לתחומים שונים.

דב חנין: למשל, אני אתן דוגמה בכדי לא להרחיק את עדותי.

דב חנין: אני צריך עוזר או מישהו שיש לו קשר עם ארגונים סביבתיים ועם המאבק הסביבתי, אני צריך מישהו שיש לו קשר עם מאבקי עובדים, ואני צריך מישהו שיש לו קשר, למשל, עם האוכלוסייה הערבית ויודע ערבית.

דב חנין: זה לא תמיד אותם אנשים.

דב חנין: הלוואי שהיה מישהו שהוא גם איש התנועה הסביבתית, גם פעיל בתחום העובדים וגם מחובר לאוכלוסייה הערבית.

נסים זאב: אפשר לצמצם את זה בדקה אחת?

נסים זאב: - -

דב חנין: אני מסיים.

נסים זאב: כל אחד עם ההיסטוריה שלו, עם העובדים שלו, באמת.

נסים זאב: תרחמו עלינו.

דב חנין: אז אני אומר - - -

נסים זאב: אדוני היושב ראש, כל אחד שידבר דקה.

יריב לוין: חבר הכנסת זאב, חבר הכנסת זאב - - -

קריאה: באמת תרחמו עלינו.

יריב לוין: אם לא תפריע לו, הוא יוכל לסיים.

נסים זאב: הוא לא מסיים.

דב חנין: אני מסיים, לגמרי מסיים.

רונית תירוש: זאב, לשמוע את זה ממך זה קצת מוזר.

יריב לוין: חברת הכנסת תירוש, אני מסתדר.

יריב לוין: מסתדר.

דב חנין: ולכן, אדוני היושב ראש, אנחנו צריכים למצוא מודל שיאזן בין החובה שלנו להגן על זכויות עובדים לבין הצורך שלנו להיענות גם לצרכים של עוזרים וגם לצרכים של העבודה הפרלמנטרית.

דב חנין: אני מסכים, הביא פרופ' גרונאו דוגמה שהיא נראית באמת אבסורדית:

דב חנין: 17.5% משרה או 23.8% - - -

אורי אורבך: למה זה אבסורד, אבל?

דב חנין: זה נראה לי אבסורד.

דב חנין: לי זה נראה אבסורד.

אורי אורבך: לשיטתך.

יושבת ראש ועדת האתיקה שלי יחימוביץ: איפה הגבול?

דב חנין: לשיטתי, אי אפשר לקבוע את זה.

אורי אורבך: - - -

דב חנין: לא, קודם כל, חבר הכנסת אורבך, אי אפשר לפצל - - -

קריאות: - - -

יריב לוין: רבותיי, אני לא אאפשר להפריע.

יריב לוין: תנו לו לסיים.

יריב לוין: חבר הכנסת חנין, אנא, משפט אחרון בבקשה.

דב חנין: משפט אחרון: אני חושב שבהחלט יש מקום, אדוני היושב ראש, לקבוע, שאי אפשר - - -

נסים זאב: חבר'ה, תזדרזו, נו.

דב חנין: לפצל ולשבור משרות לחלקיקים, אבל כן אפשרי – בתנאים מסוימים.

דב חנין: אני מציע שייקבע חוזה מיוחד לעוזרים במשרה חלקית, לא החוזה הסטנדרטי, שיהיה ברור מהי המשרה החלקית הזאת, שהדברים האלה יהיו כתובים - -

קריאה: מאה אחוז.

דב חנין: שחבר הכנסת יחתום עליהם, שהעוזר הפרלמנטרי יחתום עליהם - -

קריאה: מאה אחוז.

דב חנין: שנעשה משרה חלקית שהיא באמת משרה חלקית ולא משרה מלאה שמתחפשת.

דב חנין: תודה רבה.

יריב לוין: תודה.

יריב לוין: רבותיי, רק כדי להבהיר: הדובר הבא הוא חבר הכנסת הורוביץ.

יריב לוין: סדר הדיון הוא כזה: עד כה דיברו מי שפנו אלי, הגישו הסתייגויות, חלקן בכתב, חבר הכנסת הורוביץ הוא האחרון שבהם.

יריב לוין: ולאחר מכן נעבור למסגרת זמן של שלוש דקות לכל אחד מהמשתתפים האחרים שנמצא כאן וביקש לדבר.

יריב לוין: חבר הכנסת הורוביץ, בבקשה.

נסים זאב: אני מקווה שיסגרו את הדיון לפני המליאה.

יריב לוין: אני אשתדל, חבר הכנסת זאב.

יריב לוין: אם תעזור לי, אולי גם נצליח.

יריב לוין: בבקשה.

ניצן הורוביץ: כן, תודה רבה, אדוני.

ניצן הורוביץ: קודם כל, אני רוצה לשים את הדברים על השולחן.

ניצן הורוביץ: דיברו פה, במיטב מסורת המליצה, על חלקיקי חלקיקים שמובילים לפיצוצים ופיצולים.

ניצן הורוביץ: מותר לשלושה, אין ארבעה, ולא חמישה ולא שישה.

ניצן הורוביץ: זה שלושה, ועל השלושה אנחנו מדברים, זה הכל.

ניצן הורוביץ: אין ארבעה, אין חמישה, אין חלקי עשר, זה שלושה.

ניצן הורוביץ: אז בוא נדבר על השלושה כי אין יותר מזה.

ניצן הורוביץ: מעבר לזה, אני רוצה למחות פה על הטונים ועל העמדת הדברים כאילו יש איזה מחנה שהוא דואג ודואג לזכויות העובדים, ויש איזה קבוצה אחרת שהיא נצלנית, היא לא מוסרית ולא אתית, ושכאילו מי שתומך בפיצול אז הוא חלילה מנצל עובדים ורוצה לדפוק אותם.

ניצן הורוביץ: סליחה, אני מנצל עובדים?

ניצן הורוביץ: אני משפיל מישהו?

ניצן הורוביץ: דב חנין מנצל עובדים?

ניצן הורוביץ: מה זה כל העמדת הדברים הזאת?

ניצן הורוביץ: ולכן, זה מקרה קלאסי של מה שנקרא לשפוך את התינוק עם המים המלוכלכים.

משה (מוץ) מטלון: התהפכו היוצרות בכנסת הזאת, אני לא מבין.

קריאות: - - -

קריאה: זה השמאל החדש.

ניצן הורוביץ: אז אני רוצה להבהיר את הדברים: זה מקרה קלאסי של לשפוך את התינוק עם מי האמבט המלוכלכים.

ניצן הורוביץ: מי שמנצל עובדים, בין אם בחצי משרה ובין אם במשרה, צריך לטפל בו וצריך לשים קץ לניצול עובדים.

ניצן הורוביץ: אני לא אתן את ידי לניצול עובדים.

ניצן הורוביץ: אבל, אדוני היושב ראש ואדוני יושב ראש הכנסת: לא יתכן שעצם ההעסקה בחצי משרה תיחשב עצם העסקה לניצול.

ניצן הורוביץ: העסקה כזאת קיימת במשק הישראלי, ובמקרה - - -

יריב לוין: חברת הכנסת חוטובלי, אני עושה הפסקה של דקה כדי לאפשר לך להשלים את ההתייעצויות עם כל השולחן.

יריב לוין: את - - - לזה, או שאני יכול להמשיך?

ציפי חוטובלי: - - -

יריב לוין: אבל אני לא יכול.

יריב לוין: אתם מדברים – אני לא שומע כלום.

יריב לוין: תודה.

ניצן הורוביץ: העסקה בחלקי משרות, מה שנקרא פיצולים יצירתיים כאלה ל-17.5% משרה, 68% ו-2%, כמובן שלא מקובלת, כי היא על פניה פיקציה.

ניצן הורוביץ: ומי שעושה כך, נוהג באופן לא ראוי, לדעתי, ואת זה צריך לסיים.

ניצן הורוביץ: אבל להגיד שכל מי שמעסיק עוזר בחצי משרה וימיו בכנסת מוגדרים, והדברים נעשים על פי בקשתו של העוזר ובהתאם לתנאי חייו.

ניצן הורוביץ: אם העוזר עובד – יש לי למשל, עוזר, במקרה שלי, שהוא חבר מועצת עיר.

ניצן הורוביץ: אוקי?

ניצן הורוביץ: והוא רוצה להקדיש לפעילות ציבורית אחרת.

ניצן הורוביץ: ולכן הוא מעוניין – הוא מעוניין – לעבוד בחצי משרה, וזה גם מסתדר לי, והוא מרוצה ואני מרוצה, אז האם עכשיו אני צריך לפטר אותו, בגלל שלכאורה מציגים אותי כמנצל עובדים?

ניצן הורוביץ: מה זו בכלל כל ההצגה הזאת?

ניצן הורוביץ: רוצים לעשות פה, מה שנקרא, אדוני, "סיבוב".

ניצן הורוביץ: אתה יודע - - -

ראובן ריבלין: השר אלי ישי היה עוזר של חבר הכנסת נסים זאב.

ניצן הורוביץ: אבל אני רוצה לומר - - -

נסים זאב: אבל אני לא ניצלתי אותו, הוא ניצל אותי.

נסים זאב: עד היום.

נסים זאב: עד היום.

קריאה: תראה לאן הוא הגיע.

ניצן הורוביץ: אני מדבר כאן כמי שנפגע ישירות – ישירות – מהניסיון הזה.

ניצן הורוביץ: אני לא מבין, פרופ' דרונאו, למה אתה מבקש לפגוע בעבודה שלי ובעבודה של העוזרים הפרלמנטריים שלי.

ניצן הורוביץ: אם יש לך טענות כלפיי על ניצול עובדים ועל יחס לא נאות לעובדים שלי, העוזרים הפרלמנטריים, בבקשה.

ניצן הורוביץ: בזה צריך לטפל, אני אבוא לוועדת האתיקה, יגישו נגדי תלונה ויטופל – עד הסוף, במלוא החומרה.

ניצן הורוביץ: אבל אם אין תלונות, ואם הסידור הזה או ההעסקה הזאת היא מוסכמת, והיא נעשית לבקשת העוזרים הפרלמנטריים, משום שזה מאפשר להם לעסוק בדברים נוספים לפי בקשתם ובחירתם המלאה.

ניצן הורוביץ: ולהציג אותי אחר כך במין סיבוב – כי אני מבין מה שנעשה כאן.

ניצן הורוביץ: מה שנקרא – ג'ומס קורא לזה – "עושים עלינו סיבוב".

ניצן הורוביץ: אני רואה כאן את הכיוונים התקשורתיים, אני מבין מה הכותרות מחפשות לעשות.

ניצן הורוביץ: אני לא אכנס לקלחת הזאת.

ניצן הורוביץ: לא ידביקו את זה על ראשי, ואני לא אתן לזה יד.

ניצן הורוביץ: אני חושב שזה בלתי ראוי, ואני חושב שההחלטה שצריכה לצאת מכאן היום היא א', להפסיק ניצול עובדים בין אם במשרה מלאה ובין אם בחצי משרה או בכל צורה אחרת.

ניצן הורוביץ: ב', להפסיק את הפיצולים היצירתיים שהם, על פניהם, פיקציה ברורה.

ניצן הורוביץ: 16.5% משרה זו פיקציה, וכאן, כמובן, לא יהיו חילוקי דעות.

ניצן הורוביץ: אבל בנושא של חצי משרה שנעשית על פי בחירת העוזר הפרלמנטרי בהתאם לצרכיו ובהתאם לצרכי חבר הכנסת, בזה אני חושב שלא צריך לגעת, כי זה דבר שהוא במקרה שלי, ובמקרה של חברי כנסת אחרים, דבר אמיתי.

ניצן הורוביץ: ואם יש טענות ספציפיות כלפי או כלפי מישהו אחר על ניצול עובדים, אני מוכן לתת על זה את הדין וצריך לטפל בזה.

ניצן הורוביץ: אבל היות ואין טענות כאלה, אלא מנסים "לעשות סיבוב", ומה שנקרא לשפוך את התינוק עם המים המלוכלכים - -

נסים זאב: עוד פעם לשפוך את התינוק.

ניצן הורוביץ: חברי כנסת שכן וחברי כנסת שלא – הכל לזרוק, לזה אני לא מוכן לתת את היד.

נסים זאב: אדוני היושב ראש, יש לי הצעה להתייעלות.

יריב לוין: תודה.

יריב לוין: חבר הכנסת זאב – תודה, לא אני לא צריך - - -

נסים זאב: תשמע ממני.

נסים זאב: שיהיו שני נציגים, מי שבעד - - -

יריב לוין: רבותיי, לא.

יריב לוין: חבר הכנסת זאב, אני דוחה את ההצעה שלך.

יריב לוין: אצלי מי שרוצה לדבר, חבר כנסת שהגיע לישיבה ורוצה להשמיע את דברו, אני אשמע אותו.

נסים זאב: שומעים אותם בדקה אחת - - -

יריב לוין: אדוני היושב ראש, אתה רצית שאלה לחבר הכנסת הורוביץ.

ראובן ריבלין: אני מבקש לשאול שאלה טכנית את חבר הכנסת ניצן הורוביץ ואת חבר הכנסת חנין.

ראובן ריבלין: האם אתם מבקשים לעגן בהסכם שהוא יהיה הסכם לחצי משרה, שבו ייקבעו השעות?

ראובן ריבלין: מי לפי דעתכם יהיה הרגולטור לעניין זה?

ראובן ריבלין: מנהל הכנסת לא יכול להיות רגולטור.

קריאות: - - - העוזר הפרלמנטרי.

חיים כץ: תהיה הגדרת שעות?

קריאות: ועדת האתיקה.

קריאות: - - - מזמיני הקבלן.

רונית תירוש: ועדת האתיקה.

עפו אגבאריה: לא, אבל - - - אז גם במשרה מלאה, לא רק בחצי משרה.

ראובן ריבלין: תראו, רבותיי.

ראובן ריבלין: בסוף הישיבה יהיה שכל חבר כנסת צריך 42 עוזרים וכל אחד מהם צריך לנסוע בעסקים לחוץ לארץ לפחות פעם בשבוע.

ראובן ריבלין: חברים, יש לחבר כנסת שני עוזרים.

ראובן ריבלין: אחד הוא עם תואר אקדמאי, והשני – ואלה התנאים שהכנסת מעמידה לרשות נבחריה, וכך צריך למלא את תפקידנו, באילוצים.

ראובן ריבלין: אנחנו כולנו, באמת, כל אחד מנסה לעשות כמה שיותר, אבל אם חבר הכנסת חנין גם יחזור, חלילה, בתשובה, הוא יצטרך גם יועץ לא רק לעניינים שהוא דיבר בהם, אלא גם לעניינים של דת ומסורת, ואלה הם דברים שמחייבים כל אחד, על פי תפקודו, עוד עוזר ועוזר.

ראובן ריבלין: אבל אני שמעתי בקשב רב, ומוכן לדבר גם עם ועדת גרונאו שראשה נמצא כאן:

ראובן ריבלין: האם אתם מבקשים לעגן פיצול אחת המשרות - - -

ניצן הורוביץ: אני אומר לך.

ניצן הורוביץ: אני אשיב לך.

ראובן ריבלין: בדרך שבה יהיה כתוב בצורה מפורשת מהם תחומי - - -

חיים כץ: שעות.

חיים כץ: הגדרת שעות.

ראובן ריבלין: נכון, הגדרת שעות והגדרת זכויות וחובות של חבר הכנסת ומיהו הרגולטור לעניין זה.

ניצן הורוביץ: אז אני אומר לך איך זה נעשה אצלנו כדי למנוע, חלילה – אצלנו יש ימים שבהם העוזר הפרלמנטרי בחצי משרה מגיע ויש ימים שהוא לא מגיע.

ראובן ריבלין: זה – אין בעיה.

ניצן הורוביץ: וזה הכל.

ראובן ריבלין: לא, לא.

ניצן הורוביץ: הוא לא מגיע שבעה ימים ולא שישה ימים ולא חמישה ימים.

ניצן הורוביץ: אז כל הדיבורים האלה – אולי יש כאלה שנוהגים כך, אני לא נוהג כך.

ניצן הורוביץ: אז אני לא מבין למה.

חיים כץ: פעם אחת הוא מגיע?

ניצן הורוביץ: הוא מגיע.

חיים כץ: אה.

חיים כץ: אז אם הוא מגיע פעם אחת, זה בסדר.

ניצן הורוביץ: הוא מגיע.

ניצן הורוביץ: הוא מגיע.

ניצן הורוביץ: הוא עובד יפה מאד.

ניצן הורוביץ: תשמע.

ניצן הורוביץ: אז לכן, רבותיי, אני לא מבין – באמת אני לא מבין, מה - - -

ראובן ריבלין: לא, שחלילה לא יוכל לקום אדם ולומר לאחר מכן: רבותיי - - -

מירי רגב: אבל אם הוא רוצה שיבוא ויתלונן.

ראובן ריבלין: אני מדבר - - - קודם כל, להגדיר זאת לשלושה.

ראובן ריבלין: זאת אומרת: משרה אחת מפוצלת לשניים.

ראובן ריבלין: - -

קריאה: זה כבר מוגבל היום.

ראובן ריבלין: דבר שני, שאין בנפרד משרה שהיא משרה, אמנם משרת אמון, אבל היא חצי משרה, ולהגדיר אותה.

ניצן הורוביץ: יפה.

ראובן ריבלין: דבר שיכול לבוא לוועדת גרונאו לשיקול.

ראובן ריבלין: אני לא אומר, אבל אלה הם דברים הרבה יותר ברורים.

ראובן ריבלין: כי אני צריך לומר לכם: יש אנשים עם כוונות מצוינות שמאפשרים לאחרים פתיחת פתח שהוא קשה ביותר.

דב חנין: אדוני היושב ראש, בתשובה לשאלתך, אני אומר את עמדתי: אני חושב שבכלל עוזרים פרלמנטריים צריך להגדיר את היקף העבודה שלהם.

דב חנין: אני לא חושב שעוזר פרלמנטרי צריך לעבוד שישה ימים בשבוע מהבוקר עד הלילה, בוודאי ובוודאי שצריך להגדיר בהסכם מיוחד עובד שעובד בחצי משרה, צריכה להיות הגדרה ברורה של מסגרת התפקיד, מסגרת השעות.

דב חנין: רגולציה, אדוני, מבחינתי, גם יכולה להיות רגולציה - - - לוועדת הסביבה.

יריב לוין: תודה.

יריב לוין: תודה רבה, אני עובר להמשך הדיון.

יריב לוין: חבר הכנסת נחמן שי, יש לך שלוש דקות, בבקשה.

יריב לוין: רבותיי, אני מבקש שקט.

נחמן שי: בקרב בין הטובים לטובים קשה מאד - - -

נסים זאב: - - - ואתה המרגיע הלאומי.

נחמן שי: לא כשאני בכנסת.

יריב לוין: בבקשה, חבר הכנסת זאב, אתה רוצה לסיים או אתה רוצה לעכב את הדיון.

נסים זאב: אני לא רואה שמתחילים.

יריב לוין: חבר הכנסת שי, בבקשה.

נחמן שי: כשכולם צודקים, צריך לבדוק את העניין מן היסוד.

ראובן ריבלין: גם אתה צודק.

נחמן שי: זו פעם ראשונה שאתה אומר לי את זה.

יריב לוין: חבר הכנסת שי, בבקשה.

ראובן ריבלין: אבל זו לא פעם ראשונה שאני חושב את זה.

נחמן שי: אדוני היושב ראש, חברים.

נחמן שי: תנאי העבודה של חברי הכנסת בתחום הזה הם בלתי נסבלים.

נחמן שי: אמרה את זה ידידתי שלי ואני מסכים אתה.

נחמן שי: כל אחד מאתנו שמילא תפקיד אחר בימי חייו – ויש לנו רבים שעשו את זה – מבין שזו מצוקה שפשוט אי אפשר לעמוד בה.

נחמן שי: אם היו רוצים לעשות את התפקיד כמו שצריך.

נחמן שי: ואז, לצערי הרב, אנחנו נתלים בגורמים חיצוניים ש"מצ'פרים" אותנו או בהצעות חוק או בעזרה כזו או אחרת, או בכל מיני סוגים של תמיכה שאני לא רוצה לתאר אותה במקום הזה, ושאחדים מאתנו מקבלים אותה, כנראה, ואחדים דוחים אותה.

נחמן שי: אבל היא פיתוי שקשה מאד לעמוד בו נוכח העובדה, שעם שני עוזרים פרלמנטריים אי אפשר לעשות עבודה בכנסת הזאת, אדוני היושב ראש, שזה יהיה ברור.

נחמן שי: אי אפשר.

נחמן שי: אי אפשר.

נחמן שי: זה שבעה ימים, זה ימים מאד ארוכים, זה מגוון של נושאים שאני לא מכיר את ה- -

יריב לוין: חבר הכנסת שי, חצי דקה.

נחמן שי: לכן אני אומר שצריך למצוא דרך לסייע לחברי הכנסת מעבר לשני העוזרים הנוכחיים.

נחמן שי: אבל בשני העוזרים הנוכחיים אסור לפגוע, ואסור ליטול מהם את המשרות המלאות שהם ממלאים, כי הם ממלאים שתי משרות לכל דבר ועניין.

יריב לוין: תודה רבה.

יריב לוין: חבר הכנסת אדרי – אני מבין שהוא איננו – חברת הכנסת רונית תירוש, בבקשה.

רונית תירוש: אחרי ששמעתי את הערתו של יושב ראש הכנסת, ש-20 שנה יש פה אנשים שעבדו בתנאים האלה ועשו עבודה מצוינת, ואני לא חולק על זה, אז זה כאילו זה מייתר את הדיון.

רונית תירוש: אני מרגישה, באמת, חבר הכנסת ריבלין, אי נוחות להעלות את הטיעונים, ובכל זאת אני אעלה אותם, כי אני מרגישה שאני באה ממקום שאני לא מנצלת, העובדים שלי הם קבועים במשך קדנציה פלוס ואף אחד לא עזב, ובכל זאת אני נתקלת בבעיה ככל שאני מרגישה שאני משתלבת יותר בעבודת הכנסת.

רונית תירוש: בקדנציה השנייה הזאת החלטתי כן לעשות פיצול.

רונית תירוש: ואני לא מדברת על חצי משרה.

רונית תירוש: אני מדברת אפילו על 20% מהמשרה הגבוהה של 80% ואני אסביר איך אני עושה את זה, ולמה אני צריכה את זה.

רונית תירוש: אבל לפני כל דבר אני רוצה לומר ליושב ראש הכנסת, למזכיר הכנסת, למנכ"ל הכנסת, שהפיצול הזה הרי נובע מאיזה קושי שקיים אצלנו.

רונית תירוש: זה לא סתם נולד.

רונית תירוש: והקושי הזה – יש פתרונות שונים.

רונית תירוש: כמו שנחמן שי אמר:

רונית תירוש: צריך עוד עוזרים, צריך לדאוג בעולם מה קורה, אבל אני לא רוצה לדבר על זה כרגע, אני כן אולי אקדים ואומר שלפני שנעשה שינוי בעניין הזה של אפשרות הפיצול, בואו נדון מהי באמת – נפלח את העבודה של העוזרים, ונראה כמה עוזרים צריכים להיות לכל חבר כנסת, ורק אחרי זה להחליט החלטות לגבי כן מותר לפצל, או לא.

רונית תירוש: זאת אומרת: לא להקדים את רתימת העגלה לפני הסוסים.

רונית תירוש: זה מה שאני רוצה להציע.

רונית תירוש: אבל, אין פה עניין של טובים ורעים והמשוואה הזאת היא באמת לא לרוחי, ואני אגיד את טיעוני.

רונית תירוש: אני מרבה – לא מרבה לנסוע, כן?

רונית תירוש: אני משתדלת שזה יהיה פעם בחודש, גם זה לא – אני מדברת על נסיעות ברחבי הארץ מעבר לעבודות אחרות שכולנו עוסקים בהן ואני מוצאת את עצמי חוזרת בלילות בכבישים – לא משנה, אני לא רוצה לנקוב בשמם, אבל כבישים לא נעימים, ולבד.

רונית תירוש: אני חושבת שזה דבר לא נכון.

רונית תירוש: לא שיש לי בעיה בעצם המפגש שאני צריכה מישהו שיכתוב לי מה היה.

רונית תירוש: ממש לא.

רונית תירוש: הכל מדובר על יחסים בין אישיים ואני לא צריכה את העוזרים לידי, ואני הרבה מאד דברים עושה לבדי.

רונית תירוש: ואני מתנצלת, חבר הכנסת נסים זאב, שאני מספרת על עצמי, אבל דרך זה אני רוצה להבהיר מדוע אני חושבת שיש פה אפשרות לפצל.

נסים זאב: אני לא מקבל את ההתנצלות.

רונית תירוש: חבל שפניתי אליך.

רונית תירוש: אתה לא ראוי, סליחה.

קריאה: - - -

נסים זאב: סליחה, אני מתנצל, אם כך.

קריאה: הוא מקבל, גמרנו.

רונית תירוש: עכשיו, אם אני מעסיקה את אותו אדם - - -

יריב לוין: חברת הכנסת תירוש, אנא להתכנס לעוד דקה.

רונית תירוש: אם אני מעסיקה את אותו אדם שאני מבקשת לנסוע אתו פעם בחודש, אולי פעם בחודש, 20% משרה, זה בהחלט מעל ומעבר, האמן לי.

רונית תירוש: זה לא לשום צורך אחר.

רונית תירוש: לכן, בבואכם לחשוב איך לפצל, אז לא עניין של חצי, אני מבקשת לחשוב על כל הפיצולים.

רונית תירוש: אני כן מסכימה שצריך להגדיר.

רונית תירוש: סתם דוגמה: כל 20% כמה שעות זה?

רונית תירוש: אני באמת חושבת שצריך לרדת לרזולוציות האלה, ואולי מתוך זה להבין גם, שאי אפשר להסתפק בשני העוזרים.

רונית תירוש: אני לא רוצה לחזור על דברים שנאמרו פה בזכות הפיצול, אני בהחלט מצדדת בכל הטיעונים.

יריב לוין: תודה רבה.

יריב לוין: חבר הכנסת בן סימון.

ראובן ריבלין: אני מתנצל, אני מנהל את ישיבת הנשיאות.

רונית תירוש: אה, ורק עוד מילה, עוד משפט אחד.

רונית תירוש: ביום שהחליטו – נדמה לי היועצת המשפטית של הכנסת – לא לאשר העסקת מתנדבים, אדוני יושב ראש הוועדה, העסקת מתנדבים שהתאפשרה קודם לכן, ולאחרונה קיבלנו חוות דעת מהיועצת המשפטית של הכנסת לא להעסיק דרך קרן הייסף או קרנות אחרות – אני חושבת שזה גם כן קושי.

יריב לוין: מאה אחוז, תודה רבה.

יריב לוין: רבותיי, יש עוד מישהו שרוצה להירשם כדובר, שלא נרשם, כי אני סוגר את רשימת הדוברים.

יריב לוין: חבר הכנסת מולה, אתה כבר דיברת.

כרמל שאמה-הכהן: אדוני היושב ראש, איך אפשר לדעת אם אני רשום?

יריב לוין: אתה – רשמתי אותך.

יריב לוין: זה פותר לך את הבעיה.

יריב לוין: מאה אחוז.

יריב לוין: רשימת הדוברים סגורה, חבר הכנסת בן סימון, בבקשה.

דניאל בן-סימון: אדוני היושב ראש, אני נגד הפיצול.

דניאל בן-סימון: - - -

משה (מוץ) מטלון: אותי אתה יכול למחוק.

משה (מוץ) מטלון: שמעתי פה כבר הכל.

משה (מוץ) מטלון: אתה יכול למחוק.

יריב לוין: תודה.

דניאל בן-סימון: אני נגד הפיצול ואצביע נגד הפיצול, אבל אין לי להטיף מוסר לאלה שרוצים פיצול, והדרך היחידה לפתור את הבעיה הזאת, בין השניים לשלושה, היא להחזיר את המתמחים האלה, את האנשים מקרנות כלשהן, שבאים ונותנים יומיים בשבוע.

דניאל בן-סימון: לדעתי, זה יכול לפתור – אני לא יכול להטיף לניצן הורוביץ או למירי רגב, מדוע היא זקוקה לשלושה.

דניאל בן-סימון: באמת.

דניאל בן-סימון: ואני בא ממפלגה שהחברים שלה עושים עדיין סיורים ברחבי הארץ, מכיוון שהיא מפוצלת, אז זה דורש סיור כפול ולכן הקושי על העוזרים הוא לעתים מעבר לשלושה ימים בכנסת, גם יומיים של סיור.

דניאל בן-סימון: לכן אני אומר: אני לא רוצה להטיף.

דניאל בן-סימון: אני אצביע נגד הפיצול, אבל אם אפשר היה לפתור את הבעיה הזאת ולהחזיר, להתגבר על הבעיה המשפטית ולהחזיר את האנשים האלה, שרוצים לבוא, מקרנות חינוך למיניהן, זה יכול לדעתי לאזן את המצב הקיים.

דניאל בן-סימון: תודה רבה.

יריב לוין: תודה רבה.

יריב לוין: חבר הכנסת חיים כץ, בבקשה.

דוד רותם: דני, איזה קרנות?

דוד רותם: איזה קרנות?

יריב לוין: חבר הכנסת רותם, חבר הכנסת רותם.

יריב לוין: חבר הכנסת חיים כץ, בבקשה.

קריאה: קרן הון סיכון.

חיים כץ: תשמע, המוטו המוביל של כולם היה ניצול.

חיים כץ: מי מנצל ומי לא מנצל.

חיים כץ: יש כאלה שמנצלים אז הם מנצלים ויש כאלה שלא מנצלים – הם מנצלים.

חיים כץ: ואני חושב שצריך – רובי אמר את זה - צריך להגדיר שעות.

חיים כץ: ויש פה את מנכ"ל הכנסת.

חיים כץ: ומי שרוצה לפצל משרות, שהעוזרים שלו יהיו עובדי כנסת, והם ידפיסו שעון.

חיים כץ: ואם הוא בא לשעתיים, הוא בא לשעתיים.

חיים כץ: ואז הוא לא ידבר אתו בערב, ולא יוכל גם לפטר אותו.

חיים כץ: שלא יוכל גם לפטר אותו.

חיים כץ: לא להגיד: אם לא תבוא אתי בשבת או לא תבוא אתי ביום שישי – אז יש את הפחד של העוזר.

חיים כץ: והעוזר פוחד.

חיים כץ: הוא שומר על הפרנסה שלו.

ציפי חוטובלי: חיים, אתה - - - יושב ראש ועד עובדים.

ציפי חוטובלי: יש לך שיטות ניהול – מעניינות.

חיים כץ: שיפטרו.

חיים כץ: זה מוסד רגיל.

חיים כץ: היא רוצה לפצל לשעתיים.

חיים כץ: - -

יריב לוין: חברים.

חיים כץ: שייסע אתה – לא יודע עד איפה קדימה מגיעים.

חיים כץ: הוא ייסע אתה לכפר, נגמרו השעתיים, היא תגיד: תעצור.

חיים כץ: אתה ב-20%, תרד.

חיים כץ: אין כאלה דברים.

חיים כץ: נו, מה הסיפור?

חיים כץ: תשמע, יושב פה מנכ"ל הכנסת.

חיים כץ: צריך לעגן את זה.

חיים כץ: צריך לעגן, לתת להם את התנאים.

חיים כץ: הם רוצים לפצל – שיפצלו.

חיים כץ: שיבואו אותם עובדים, יעבדו את האיקס שעות המוגדרות, והם לא יוכלו לפטר אותם שנה.

חיים כץ: שיגדירו תקופה שהוא לא יכול לפטר.

חיים כץ: ואז אותו ח"כ יבין שהוא לא יכול לשחק עם העוזר שלו, והעוזר שלו הוא בן אדם, ויהיה סדר בעניין הזה.

יריב לוין: תודה.

יריב לוין: חבר הכנסת אורבך, בבקשה.

אורי אורבך: אני מתנגד, כמובן, לפיצול.

אורי אורבך: אנחנו לא מתנגדים פה בדיון לקיומה של חצי משרה במשק הישראלי.

אורי אורבך: לא על זה הדיון.

אורי אורבך: הדיון הוא, האם אנחנו לא יוצרים באמצעות החצי משרה, תנאים של ניצול.

אורי אורבך: אני לא טוען שמישהו שמחזיק מישהו אחר בחצי משרה פה, אז הוא אוטומטית מנצל אותו.

אורי אורבך: יכול להיות שאנשים מחזיקים פה חצאי משרה והם לא מנצלים אותם, אבל נוצרים תנאים של ניצול, כי באים לידי ניסיון וגם לידי ביזיון, כי אי אפשר לעצור באמצע הדרך - - -

רונית תירוש: אוי, תפסיק עם התנועה הזאת, באמת.

רונית תירוש: זה מגוחך התנועה הזאת.

אורי אורבך: אני יכול להחליף דעה.

רונית תירוש: תן דוגמה אחרת, אורי אורבך, אני מסתדרת מצוין.

יריב לוין: אנא, אנא.

יריב לוין: נו, בואו, רבותיי.

אורי אורבך: אני לא טוען שמי שמחזיק חלק משרה – אפשר גם - - -

רונית תירוש: אני טוענת שמי שלוקח שני עוזרים ומעסיק אותם נון-סטופ, הוא זה שמנצל.

דוד רותם: זה נכון, ומי שלוקח שלושה ומעסיק אותם בלי סוף, הוא מנצל יותר.

יריב לוין: חברי הכנסת, אני לא יכול.

שלמה מולה: רונית, אני רק רוצה להגיד לך: יש חברי כנסת - - -

יריב לוין: חבר הכנסת מולה, לא, לא.

יריב לוין: ממש לא.

יריב לוין: חבר הכנסת אורבך, אנא.

שלמה מולה: הצעה לסדר אפשר?

יריב לוין: לא, אי אפשר.

יריב לוין: אל תפריע לחבר הכנסת אורבך.

יריב לוין: בבקשה, חבר הכנסת אורבך.

אורי אורבך: תרשו לי להתפרץ לקריאות הביניים.

יריב לוין: בבקשה, כן.

יריב לוין: חבר הכנסת אורבך, בבקשה.

אורי אורבך: זה קשה להיות חבר כנסת וקשה מאד להיות עוזר, והיה נשיא אמריקאי שאמרו עליו שהוא לא מסוגל גם ללכת וגם ללעוס מסטיק בעת ובעונה אחת.

קריאה: הנרי פורד.

אורי אורבך: נכון.

יריב לוין: חברים, זה לא חשוב עכשיו, באמת.

יריב לוין: אתם רוצים לעשות דיון עכשיו על זה?

רונית תירוש: לא, הוא חושב שהוא כותב עכשיו טור לעיתון.

אורי אורבך: נכון, כל חבר כנסת, יש פונקציות מסוימות, שבגלל שהוא מחזיק שתי משרות, הוא מפסיד משהו.

אורי אורבך: אבל מרוויחים דברים אחרים.

אורי אורבך: מרוויחים את העובדה שמהכנסת, שהיא סמל ליחסי עבודה תקינים – אם לא הכנסת אז איזה מקום להימנע מיצירת תנאים שעלולים להוביל בקלות לניצול.

אורי אורבך: אולי לא מכוון, אבל זאת התוצאה של פיצולים שהיום זה שלושה ומחר זה ארבעה.

אורי אורבך: יכול להיות שנחמן שי צודק, אולי צריך לשקול, מהקדנציה הבאה, שלא יהיו שתי משרות, יהיו שתיים וחצי משרות מלכתחילה.

אורי אורבך: אבל בתוך שתי משרות אי אפשר ששלושה אנשים יעבדו, כי מאופי העבודה שלנו נובע שאנשים יעזרו יותר ממה שראוי בשני חצאי המשרות האלה.

אורי אורבך: זה לא מישהו שאני חלילה חושב – שאת מנצלת.

אורי אורבך: אפשר לנצל שתי משרות בצורה נוראה.

אורי אורבך: אפשר לנצל גם אדם אחד שעובד במשרה מלאה בצורה נוראה.

אורי אורבך: לא על זה מדובר.

אורי אורבך: מדובר על זה שלא ייווצרו התנאים לניצול.

אורי אורבך: ומאופי העבודה שלנו, שלושה אנשים בשתי משכורות זה פתח נורא קל שאפשר לגלוש לניצול.

אורי אורבך: - -

יריב לוין: תודה.

אורי אורבך: ולכן בתנאים האלה, צריך להתנגד לפיצול הזה.

יריב לוין: תודה רבה, חבר הכנסת אחמד טיבי, בבקשה.

אחמד טיבי: תודה, אדוני.

אחמד טיבי: הדיון הזה נובע בעיקר, לא מטבע העבודה וצורת העבודה של עוזרים פרלמנטריים, אלא מצורת העבודה של חברי כנסת, ובעיקר חברי כנסת שמתייחסים ברצינות לעבודה שלהם, עובדים קשה ומזה שהעוזרים הפרלמנטריים הנאמנים שלהם עובדים קשה בהתאם.

אחמד טיבי: יש כאלה שבאים לעבוד ויש כאלה שבאים לעבודה.

אחמד טיבי: אני גאה על עבודת העוזרים הפרלמנטריים שלי, הם עושים עבודה מצוינת 24 שעות ביממה, אגב.

אחמד טיבי: העוזרים שלי – ואני לא כופה את זה עליהם, לא כופה – הנייד שלהם פתוח כל הזמן.

אחמד טיבי: הנייד שלהם פתוח כל הזמן.

אחמד טיבי: הם שניים, והם עושים עבודה של ארבעה או של שלושה.

אחמד טיבי: נשאלת השאלה בגלל הוויכוח – לא ניצול או לא ניצול, או הוא הסכים לעבוד כשלישי, כי גם אישה שעובדת עם 2117 שקל, מסכימה, בסופו של דבר.

קריאה: נכון.

קריאה: צודק.

אחמד טיבי: לא ההסכמה היא חשובה אלא גם העיקרון.

יושבת ראש ועדת האתיקה שלי יחימוביץ: אבחנה נכונה מאד.

אחמד טיבי: תודה רבה, שלי.

יושבת ראש ועדת האתיקה שלי יחימוביץ: בבקשה.

קריאה: אבחנה מדויקת.

יריב לוין: רבותיי, יש לחבר הכנסת טיבי עוד דקה, ואנא תאפשרו לו למצות אותה.

אחמד טיבי: האמת היא, שמעיקרי הדיון נובע הצורך של רבים מחברי הכנסת, בתוספת.

אחמד טיבי: ונשאלת השאלה – אני לא יודע אם מישהו אמר את זה – האם אי אפשר להוסיף חצי משרה או משרה לעוזרים הפרלמנטריים, גם אם מדובר בריצה של אמנון מירנדה או אריק בנדר או רשת ב' או גלי צה"ל, לציין את זה ככותרת פופוליסטית: "חברי הכנסת שוב מבקשים העלאה".

אחמד טיבי: אנחנו לא מבקשים העלאה, יש צורך בעבודה מתמדת וקשה.

אחמד טיבי: מי שכועס על חברי כנסת שקונים מכונת אספרסו, זה בצדק, בקשר עם הציבור.

אחמד טיבי: אבל אם אנחנו רוצים לחזק את הקשר עם הציבור באמצעות עוד חצי משרה, או עוד משרה שלמה, אז יואילו בטובם להתייחס אל זה ברצינות.

אחמד טיבי: העיקרון של פיצול – אני מתנגד לעיקרון של פיצול של עוזרים פרלמנטריים, אבל אני, רבותיי, גם מתנגד לעיקרון של פיצול חברי כנסת שנמצאים בכל מיני סיעות תוך כדי אותו זמן, או בתנועה מתמדת.

אחמד טיבי: מפה לשם, משם לפה, זה מפריע לעבודת הכנסת.

יריב לוין: תודה רבה.

יריב לוין: חבר הכנסת טיבי, תודה רבה.

יריב לוין: חבר הכנסת מילר – אני רואה שהוא איננו.

יריב לוין: חבר הכנסת שאמה, בבקשה.

כרמל שאמה-הכהן: תודה רבה, אדוני היושב ראש.

כרמל שאמה-הכהן: לי יש שלושה עוזרים, משמע: מפוצלים, אבל אני אומר לך – יש ניצול של העובדים.

כרמל שאמה-הכהן: הסיפור הזה הוא ניצול של עובדים, בעיקר ניצול של אלה שעושים את הספין התקשורתי הזה ואת כל ה"עליהום" המיותר.

כרמל שאמה-הכהן: זה כמו תופעות אחרות שיש על חברי כנסת, זה הניצול האמיתי של העובדים.

כרמל שאמה-הכהן: כי באותה מידה שאפשר להגיד על אדם מפוצל, בחצי משרה, מנוצל, אפשר להגיד על משרה מלאה.

כרמל שאמה-הכהן: זה הכל קשור בתנאי ההעסקה ולא בהיקף המשרה.

כרמל שאמה-הכהן: ודי לראות, אדוני היושב ראש – אתה מגיע אל דיון כזה, שהוא דיון רע.

כרמל שאמה-הכהן: אני אגיד לך למה הוא דיון רע.

כרמל שאמה-הכהן: כי דיון שאתה נכנס אליו וכבר בדלת, בין אם אנשים שרוצים בטובתך ובין אם אנשים אינטרסנטים, אומרים לך: אל תדבר, כי כולם נגד.

כרמל שאמה-הכהן: תראה את התקשורת, רק מתה להקיז דם למישהו – זה דיון רע.

כרמל שאמה-הכהן: ולמה זה דיון רע?

כרמל שאמה-הכהן: כי בדיון הזה השתתפו למעלה מ-20 חברי כנסת, שלפעמים אין את זה גם במליאה, חצי מהעוזרים הפרלמנטריים פה.

כרמל שאמה-הכהן: במקביל היה עכשיו דיון על יהודי הפלאש-מורה באתיופיה, שחיים במחנה כבר שנים ולא מוצאים להם פתרון.

כרמל שאמה-הכהן: בקושי היו חברי כנסת, בקושי היה קהל, את מי זה מעניין?

כרמל שאמה-הכהן: אנשים שם מתאבדים, אנשים שם מתים, משפחות - - -

מנחם שי: עכשיו אתה עושה פה - - -

כרמל שאמה-הכהן: משפחות מפורקות, סליחה.

אורי אורבך: עכשיו אתה עושה את אותו סיבוב.

אורי אורבך: אתה עושה את אותו סיבוב.

קריאות: - - -

כרמל שאמה-הכהן: סליחה, סליחה.

כרמל שאמה-הכהן: אני הפרעתי לך, מר אורבך?

יריב לוין: חבר הכנסת אורבך, חבר הכנסת אורבך.

יריב לוין: חבר הכנסת שאמה, אתה ברשות דיבור, בבקשה.

יריב לוין: אל תפריעו לו – אני רק מבקש: עוד דקה.

כרמל שאמה-הכהן: ועל מה כל הדיון הזה?

כרמל שאמה-הכהן: על מה כל הרעש?

כרמל שאמה-הכהן: על 17 עוזרים שאולי מישהו טוען שיש פגיעה בתנאי עבודתם – שזה עוד לא מוכח.

כרמל שאמה-הכהן: אולי.

כרמל שאמה-הכהן: דיון פרטני על 17 עובדים.

כרמל שאמה-הכהן: חסרות בעיות תעסוקה במשק?

כרמל שאמה-הכהן: חסרות בעיות של ניצול עובדים במשק?

כרמל שאמה-הכהן: על זה הכנסת – תראו כמה אנרגיה, כמה משאבי ציבור מושקעים פה.

כרמל שאמה-הכהן: ראשי ועדות פה, יושב ראש הכנסת יושב פה בעצמו, מנכ"ל הכנסת, חברי כנסת, עוזרים פרלמנטריים – ועל מה כל המהומה?

כרמל שאמה-הכהן: איפה המידתיות?

כרמל שאמה-הכהן: איפה הפרופורציות?

כרמל שאמה-הכהן: רוצים לקבל החלטות – תקבלו את ההחלטות.

כרמל שאמה-הכהן: אבל הכל הפך להיות פה פופוליזם ורצון – שוב, אותה מגמה.

כרמל שאמה-הכהן: זה התחיל מדברים אחרים שאנחנו עדים להם.

יריב לוין: תודה.

יריב לוין: משפט אחרון, בבקשה.

כרמל שאמה-הכהן: חברי הכנסת, אדוני היושב ראש, אנחנו נבחרי ציבור, אנחנו צריכים להיות מובילי דעה.

כרמל שאמה-הכהן: לא עלים נידפים ברוח הפופוליזם, או ברוח ה"עליהום" התקשורתי.

כרמל שאמה-הכהן: הדברים האלה צריכים להיבחן בצורה מקצועית ובצורה אמתית.

כרמל שאמה-הכהן: איפה שיש ניצול צריך להוכיח אותו ולהעמיד לדין את מי שמנצל.

כרמל שאמה-הכהן: ואיפה שאין ניצול – אז אין ניצול.

כרמל שאמה-הכהן: ובמקרה הזה – אין ניצול.

יריב לוין: תודה רבה.

יריב לוין: חבר הכנסת אדרי, בבקשה.

יעקב אדרי: אני חושב שכבר במכתבו של פרופ' ראובן גרונאו, הוא כבר מבין שנפלה שגגה בהחלטה הראשונית שלכם, בנושא הפיצול, שאפשרתם את הפיצול.

ראובן גרונאו: לא אפשרנו.

יריב לוין: זה ועדת הכנסת קבעה שלא על דעת הוועדה.

יעקב אדרי: בסדר.

יעקב אדרי: אני שמח על התיקון עכשיו.

יעקב אדרי: אני חושב שיש לנו שתי אפשרויות: אחת, או שהכנסת, באומץ לב, למרות הדברים שנאמרים כאן, תוסיף ותעמיד את זה על שלושה, ואולי זה בכל זאת פתרון – שאני לא ממליץ עליו, אבל הכנסת צריכה להתמודד עם העניין הזה – זו אחת האפשרויות.

יעקב אדרי: האפשרות השנייה: רבותיי, הפיצול מאפשר – לא רוצה להגיד ניצול, כי זה לא נשמע נכון, אבל – אחד העוזרים של אחד מחברי הכנסת, אומר: אני יכול להגיד משהו לחבר הכנסת שלי?

יעקב אדרי: הוא יעיף אותי הביתה.

כרמל שאמה-הכהן: אבל זה לא נכון גם למשרה מלאה?

יעקב אדרי: הוא יכול להגיד, אבל הוא משרה מלאה.

יעקב אדרי: כאשר זה חצי והוא אומר לו: תבוא עכשיו, אני צריך אותך, או: תבוא בשעה 22:00 בערב, או שתיקח אותי לכנס באיזה מקום – רבותיי: מעמידים את העוזר במצב בלתי אפשרי, וזה פתח להרבה מאד דברים.

יעקב אדרי: וצריך להגיד את האמת: העוזרים – אם מה שאמר חיים כץ, בכל זאת הניסיון שלו כוועד עובדים במוסד מסודר – אם הכנסת היתה לוקחת את זה על עצמה, זה מוסד מסודר, יודעים מתי באים, מתי הולכים, דופקים כרטיס וזה מסודר, ואז אין חשש.

יעקב אדרי: רבותיי, העוזרים כרגע הם בבעיה, הם לא יכולים לפצות פה, ואני חושב שהאמת צריכה להיאמר בקול רם, ואני נגד הפיצול הזה.

יריב לוין: תודה רבה.

יריב לוין: חבר הכנסת פיניאן, בבקשה.

ציון פיניאן: תודה רבה ליושב ראש.

ציון פיניאן: מה שאני רואה פה, שמתגבשת נוסחה או משוואה: מי שמעסיק בחצי משרה הוא מנצל, מי שמעסיק במשרה הוא לא מנצל.

ציון פיניאן: אני רוצה לומר לכם שאני מכיר חברי כנסת שמעסיקים עובדים במשרה מלאה שמונה ימים בשבוע, ולא שבעה.

ציון פיניאן: שיהיה ברור.

ציון פיניאן: לגבי מה שמדברים פה על החלוקה – החלוקה המדוברת פה היא לשלושה עובדים, או שלושה עוזרים.

ציון פיניאן: זו לא חלוקה של מתכונת לניצול, בשום פנים ואופן.

ציון פיניאן: אבל יש גם עוזרים שמעולים ומבקשים ממך רק חצי משרה.

ציון פיניאן: אז תגיד להם: לכו, אני מחפש מישהו במשרה?

ציון פיניאן: הוא מבקש חצי משרה, והוא מעולה.

ציון פיניאן: אז פשוט אנחנו – מה שנקרא – יכולים להפסיד את האנשים הטובים שיועסקו אתנו ביחד.

ציון פיניאן: לגבי – הדיון הזה כנראה הגיע בשל חמישה מקרים, או חמישה חברי כנסת או עשרה שחשודים בניצול, אז בשביל חמישה או עשרה על כל העדה תקצוף?

ציון פיניאן: זה לא צריך להיות כך, ולכן אני בעד הפיצול.

יריב לוין: תודה רבה, חבר הכנסת מטלון, בבקשה.

משה (מוץ) מטלון: אל"ף, אני אתחיל מהסוף: אני נגד הפיצול.

משה (מוץ) מטלון: אבל אני בהחלט מוחה על האמירות של ניצול או לא ניצול.

משה (מוץ) מטלון: אני סמוך ובטוח שלא חבר הכנסת חנין ולא חבר הכנסת הורוביץ וגם לא רונית תירוש מנצלים עובדים.

משה (מוץ) מטלון: אני - -

נחמן שי: ברור שלא.

משה (מוץ) מטלון: חושב שאנחנו נסחפנו פה.

שלמה מולה: אף אחד לא אמר את זה.

שלמה מולה: אף אחד לא אמר את זה.

יריב לוין: רבותיי, תאפשרו לו לדבר.

מירי רגב: מה זה אף אחד לא אמר את זה?

משה (מוץ) מטלון: אנחנו נסחפנו פה לאיזשהן אמירות, שאני לא יודע ממה הן נובעות.

משה (מוץ) מטלון: או מחלק מהסובבים את השולחן הזה שכותבים פה ומקליטים פה, או אני לא יודע ממה.

משה (מוץ) מטלון: אני חושב שאנחנו צריכים להיות הגונים עם עצמנו ולומר את האמת.

משה (מוץ) מטלון: אני לא רואה בזה ניצול כי אפשר גם לנצל אדם שעובד במשרה מלאה.

משה (מוץ) מטלון: יחד עם זאת, עוזר פרלמנטרי זה לא עובד משמרת, לא בפיצריה ולא בשום מקום אחר.

משה (מוץ) מטלון: כל עוזר פרלמנטרי – ואף אחד פה לא גילה את סוד העבודה של חבר כנסת.

משה (מוץ) מטלון: כולנו עובדים, כולנו עובדים מול ארגונים, כולנו עובדים מול מוסדות, כולנו עובדים מול פניות ציבור, כולנו עובדים מול חקיקה, כולנו עובדים כמו בכל דבר אחר וכמו כל חבר כנסת אחר, והעוזרים הפרלמנטריים שלנו לא עובדים חצאי משרות, ואי אפשר לפצל את זה ואי אפשר להגדיר את העניין הזה, אבל אני מבקש מחברי הכנסת: בואו נכבד אחד את השני.

משה (מוץ) מטלון: אפשר להיות חלוקים בדעות – ואני חלוק עליכם, דב חנין והורוביץ, בעניין הזה – אבל אפשר גם לכבד אחד את השני.

משה (מוץ) מטלון: גם בזה, גם פה אנחנו נמדדים.

יריב לוין: תודה רבה.

יריב לוין: חבר הכנסת מיכאלי, בבקשה.

נסים זאב: אדוני היושב ראש, אני רשום אצלך?

יריב לוין: עכשיו אתה רשום.

יריב לוין: בשם קיצור הדיון – אתה רשום.

אברהם מיכאלי: אדוני היושב ראש, אני לא רוצה לחזור על כל הנימוקים שאמרו גם בעד וגם נגד, אבל לדעתי הבעיה מתחילה מכך, שאף אחד לא הגדיר אי פעם לעוזר הפרלמנטרי מה תפקידו בכנסת.

אברהם מיכאלי: וכל עוזר פרלמנטרי מתחיל לפרש מתי מנצלים אותו, מתי לא מנצלים אותו.

אברהם מיכאלי: יש מצב מסוים היום, שבאמת עוזרים שעובדים במשרה מלאה, חברי כנסת מסוימים מעסיקים אותם בשעות מסוימות, ויש חברי כנסת שמתוך הרגישות והזהירות, שלא יתחשבו בעבודה הקשה שלהם וזה יפורש כניצול, שנמנעים לעשות את זה.

אברהם מיכאלי: לדעתי הכנסת כן צריכה – עדיין המדינה משלמת את המשכורת, לא חברי הכנסת – הכנסת כן צריכה להגדיר מה תפקידו של עוזר פרלמנטרי, גם מבחינת שעות, גם מבחינת היקף וגם מבחינת אחריות.

אברהם מיכאלי: ולכן, אם אנחנו בסוף מחליטים לקחת משרה אחת ומפצלים אותה לשניים, בהגדרה מראש שעוזר יעבוד חצי משרה, באמת, שעות מוגדרות, באמת – אני לא מבין מה הפסול בזה.

אברהם מיכאלי: עכשיו: זה שנהיו כותרות, ושעיתונות תקפה באמת רשימה מסוימת של חברי כנסת, זה באמת שוב להיכנע לאותו פופוליזם שכולנו חוששים ממנו כל הזמן.

אברהם מיכאלי: אנחנו צריכים לדעת מה תפקידו של עוזר פרלמנטרי, שלא כל אחד יתבכיין: אני עובד קשה ולא עובד קשה.

אברהם מיכאלי: כמו שאני מעסיק עובד אצלי במשרד, ואני אומר לו מה תפקידו, אותו דבר הכנסת צריכה להתייחס לאותו תפקיד של עוזר פרלמנטרי, ולהגדיר לו מה לעשות.

יריב לוין: תודה רבה.

יריב לוין: חברת הכנסת חוטובלי, בבקשה.

ציפי חוטובלי: אדוני היושב ראש, הדיון הזה הוא דיון שכולם מעורבים בו ברמה האישית הכי גבוהה, כי כל חבר כנסת, נראה לי, חש את הפער הגדול בין הדימוי הציבורי של עבודת חברי הכנסת – גם אני, לפני שהגעתי לכנסת, לא הבנתי למה צריך כל כך הרבה עוזרים, ומהרגע שהגעתי לכאן, וכמו שאמר – אני מסכימה לחלוטין עם חבר הכנסת אחמד טיבי: מי שלוקח את התפקיד שלו ברצינות, זקוק לעזרה.

ציפי חוטובלי: עכשיו, אני רוצה לומר משהו מניסיוני האישי כיושבת ראש ועדה: כשקיבלתי את ראשות הוועדה לקידום מעמד האישה, התלוותה לתפקיד היכולת להעסיק עוזר נוסף, ויש לי את האפשרות להעסיק בזכות שלושה עוזרים.

ציפי חוטובלי: ואני רוצה לומר לכם, ששלושת העוזרים האלה, שפועלים בארבעת התחומים הפרלמנטריים שכל חבר כנסת זקוק להם, שהם: חקיקה, דוברות, קשר עם המפלגה – מה שמכונה פוליטיקה וסיורים פוליטיים – וניהול לשכה ופניות ציבור, ארבעת התפקידים האלה, שלושה אנשים מאיישים אותם, ואני אומרת לכם שלא משנה, בין אם הייתי יושבת ראש ועדה ובין אם לא הייתי יושבת ראש ועדה, הייתי זקוקה לשלושה אנשים שימלאו את ארבעת התפקידים האלה בצורה הרצינית ביותר.

שלמה מולה: מצבך יותר טוב מכל חבר כנסת אחר.

יריב לוין: חבר הכנסת מולה, באמת, נו?

יריב לוין: ציפי חוטובלי לכן אני כן הייתי הולכת בדרך שכבר נאמרה כאן, לחשוב על הוספת תקן נוסף לכל חברי הכנסת, בין אם הם יושבי ראש ועדה ובין אם לא, ולמרות שיושבי ראש ועדה עובדים קשה יותר, אני באמת חושבת שעם שלושה עוזרים כל חברי כנסת כאן יכול להסתדר, ואני מוסיפה בסוגריים שאני מניחה שיש פער מאד גדול בין חברי כנסת ממפלגות עם פריימריז ומפלגה פעילה ועם סניפים פעילים, שהסיורים שלהם הם לא רק סיורים מקצועיים, אלא גם הרבה מאד סיורים פוליטיים וסיורים בתוך סניפי התנועה, לבין חברי כנסת ממפלגות שבהן אין סניפים ואין פעילות פוליטית, והמינויים הם מינויים של יושב ראש.

יריב לוין: ועדיין, הייתי אומרת שאם הבחירה היא בין שלושה תקנים רשמיים לבין כל הדיונים הפנימיים פה – כן פיצול, לא פיצול – ראוי לנו, כחברי כנסת, להתאחד יחד, ולהיאבק על הזכות לתקן שלישי נוסף, לכלל חברי הכנסת.

יריב לוין: תודה רבה.

יריב לוין: חבר הכנסת רותם, בבקשה.

דוד רותם: אדוני היושב ראש, אני לא חושב שצריך לדבר פה על ניצול משרות - - -

יריב לוין: רבותיי, דבר יושב ראש ועדת החוקה, אני מבקש.

דוד רותם: אני חושב שבצדק החליטה ועדת גרונאו שיושבי ראש ועדות יקבלו עוזר נוסף, משום שהעומס המוטל על יושבי ראש ועדות הוא עצום.

נחמן שי: ברור.

דוד רותם: מי זה אמר "ברור"?

נחמן שי: אני.

דוד רותם: אז למה אתה צריך להגיד את זה כשזה דברים ברורים?

נחמן שי: לא, אני רק - - -

יריב לוין: הלאה, הלאה.

יריב לוין: חבר הכנסת רותם, בבקשה.

יריב לוין: כן.

דוד רותם: אני מוכרח לומר שאני, יש לי שלושה עוזרים במסגרת היותי יושב ראש ועדה, והם עובדים קשה מאד.

דוד רותם: הם עובדים קשה מאד.

דוד רותם: האנשים האלה מגיעים הנה בשמונה בבוקר, עובדים עד מאוחר בלילה והם עושים את זה שישה ימים בשבוע.

דוד רותם: מזל שבשבת אני לא עובד, אז הם פטורים מעבודה.

דוד רותם: עכשיו – פיצול.

דוד רותם: הרי אין שעות עבודה לעוזרים.

דוד רותם: אנחנו כולנו יודעים שהם עובדים מעבר לשמונה שעות עבודה ביום.

דוד רותם: אז מדברים על הסכמה.

דוד רותם: זה בערך מזכיר לי את הצעת חוק שיפוט בתי דין רבניים, "שיפוט בהסכמה".

דוד רותם: רבותיי, האם עוזרים פרלמנטריים שאני אציע להם לעבוד, אגיד להם שאני רוצה לפצל את המשרה, יכולים להגיד לי לא? הם הרי לא יכולים להגיד לא.

ציפי חוטובלי: ודאי שכן.

דוד רותם: סליחה?

ציפי חוטובלי: ועוד איך כן.

ציפי חוטובלי: חבר הכנסת דודו רותם, אני רק רוצה להגיד לך - - -

יריב לוין: זה לא ויכוח כאן, חברת הכנסת חוטובלי, תני לו לסיים.

דוד רותם: בסדר, אני לא - - -

ציפי חוטובלי: אני רק רוצה להגיד לך משהו אחד חשוב: מתמחים בבית המשפט העליון – מעוז הצדק – מרוויחים 3000 שקלים בחודש.

יריב לוין: חברת הכנסת חוטובלי.

דוד רותם: סליחה, אני מבקש לא להביא אלי את מעוז הצדק.

יריב לוין: וגם לא אלי.

ציפי חוטובלי: והם עובדים לא פחות מעוזרים פרלמנטריים.

יריב לוין: חברת הכנסת - -

דוד רותם: יש רק שני דברים - -

יריב לוין: חבר הכנסת רותם.

דוד רותם: שמה הם נשארים בתור עוזרים משפטיים ואחר כך מתמנים לשופטים, ומהר מאד למחוזיים.

יריב לוין: חבר הכנסת רותם, אם נתחיל עם מערכת המשפט, הרי לא נצא מכאן.

חיים כץ: כאן הם רוצים להיות חבר כנסת.

קריאות: - - -

נחמן שי: הם יכולים להחליט להוריד לשופטים את העוזרים שלהם.

יריב לוין: חבר הכנסת רותם, עוד דקה, בבקשה.

דוד רותם: הפכו את העוזרים הפרלמנטריים למשרת אמון, ולכן אין להם שעות עבודה והם עובדים ביום ובלילה.

דוד רותם: ולכן אני חושב שכשבאים ואומרים עוד: בואו נפצל אותם, אז עם כל הכבוד, אני – לא יודע מה עם חברי כנסת אחרים.

דוד רותם: אני חושב שאם אני הייתי מפצל, הייתי מעסיק אותם יותר מאשר חלקיות המשרה.

קריאות: לכן - - -

רונית תירוש: לכן זה - - -

יריב לוין: תודה רבה.

יריב לוין: תודה רבה.

דוד רותם: לכן זה - - -

יריב לוין: חבר הכנסת רותם תודה, העמדה ברורה.

יריב לוין: חבר הכנסת נאפע, בבקשה.

סעיד נפאע: תודה, כבוד היושב ראש.

סעיד נפאע: אני מאלה שהגשתי, למעשה, הסתייגות, ורציתי מאד לשמוע את הדיון הזה מתחילתו ועד סופו כדי לשמוע את הנימוקים בעד ונגד.

סעיד נפאע: אבל מה לעשות, אני משש סגור בגלל - - -

יריב לוין: טוב, לא חשוב, חבר הכנסת נאפע.

יריב לוין: העיקר שאתה כאן.

סעיד נפאע: לא, לא.

סעיד נפאע: זה יתקשר.

סעיד נפאע: זה יתקשר.

סעיד נפאע: - -

קריאה: הוא רוצה להגיד שזה סגור בשביל למנוע מ- - - להגיע לירושלים.

קריאה: הגענו לפוליטיקה.

סעיד נפאע: בגלל מחסום משטרתי, וכביש 443 - - -

יריב לוין: חבר הכנסת נאפע, אני שואל: אתה בא לדבר על זה – לא היית בדיון, קיבלת רשות דיבור למרות זאת.

יריב לוין: אנא.

יריב לוין: יש לך שתי דקות מעכשיו - - -

חיים כץ: הוא אומר:

חיים כץ: אם היית - - -, הוא היה פותח את המחסום.

יריב לוין: חבר הכנסת נאפע, יש לך שתי דקות לגופו של עניין, בבקשה.

סעיד נפאע: כבוד היושב ראש, אני לא אמרתי את זה סתם.

סעיד נפאע: אמרתי את הדברים האלה – יש חברי כנסת שכמותי, בסדר?

סעיד נפאע: שגר רחוק, אוקי?

סעיד נפאע: אני מחזיק לשכה בצפון.

סעיד נפאע: מה זה רע אם אני, בהסכמה עם העוזרים, ושנינו מרוצים – מפצל לפחות משרה אחת לשתי משרות?

סעיד נפאע: אם זה בהסכמה, אם העיקרון שינחה אותנו הוא ההסכמה, ושני הצדדים "מבסוטים" אחד מהשני, אז למה צריך - - -

יעקב אדרי: כי הוא אף פעם לא התלונן.

סעיד נפאע: מה?

מירי רגב: אתה טועה.

מירי רגב: עובדה שעכשיו הם מתלוננים.

יעקב אדרי: אתה מבסוט והוא לא יכול להתלונן.

חיים כץ: אז תפטר אותו.

יריב לוין: חבר הכנסת נאפע, בוא, בבקשה, תשלים.

יריב לוין: תשלים, אל תתווכח אתו.

יריב לוין: תשלים את ה- חברת הכנסת רגב, חבר הכנסת אדרי, מכובדי.

יריב לוין: מכובדי, העמדות הן ברורות כל כך, חבר הכנסת אדרי.

יעקב אדרי: - - -

מירי רגב: נו, תפסיק כבר.

מירי רגב: יש עוד ארגון שקוף כזה במדינה?

יריב לוין: חברת הכנסת רגב וחבר הכנסת אדרי, העמדות הן כל כך ברורות, אנא, נו.

יריב לוין: זה לא תורם ולא משנה שום דבר.

יריב לוין: תנו לחבר הכנסת נפאע לסכם את הדברים שלו.

יריב לוין: בבקשה.

סעיד נפאע: אני מסיים במשפט אחד.

סעיד נפאע: אין ספק שהשיקולים, הבעד והנגד, הם שיקולים כבדי משקל, חשובים ורציניים.

סעיד נפאע: אבל אני חושב שניתן, על ידי פתח להסכמה, לפתור את הבעיה הזו, לפחות בעוזר אחד.

סעיד נפאע: תודה.

יריב לוין: תודה רבה.

יריב לוין: אנחנו – על מנת שהדברים יהיו ברורים – אחרון הדוברים מבין חברי הכנסת, חבר הכנסת זאב.

יריב לוין: לאחריו, אני אאפשר לגברת מיכל בירן מוועד העוזרים הפרלמנטריים, שאני מבין שתצדד בקבלת המסקנות של פרופ' גרונאו, לומר את עמדתה בקצרה, ולראשון מבין העוזרים הפרלמנטריים – שאני מבין שיביעו את העמדה המנוגדת שנרשם אצלי – שזה אלון לי-גרין, העוזר של חבר הכנסת דב חנין, ואחר כך אנחנו פשוט נעבור להצבעה.

מירי רגב: למה צריך לשמוע את העמדות של העוזרים הפרלמנטריים?

יריב לוין: כי אצלי, גם להם יש זכות דיבור.

יריב לוין: חבר הכנסת נסים זאב, בבקשה.

נסים זאב: כן, אני רק רוצה לומר שנוצרה פה איזו מן אווירה, שיש מנצל ויש מתנצל.

נסים זאב: זו לא באמת מין חלוקה כזאת, שיש מנצלים ויש מתנצלים.

נסים זאב: - - -

יריב לוין: רבותיי, חבר הכנסת טיבי, בבקשה שבו, כדי שאפשר יהיה לשמוע.

יריב לוין: כן, חבר הכנסת זאב.

נסים זאב: אני רוצה לומר שהנושא כאן הוא פיצול ולא תוספת כוח אדם.

נסים זאב: כי אדוני היושב ראש, אם יש איזושהי גישה להוסיף תוספת תקן, אני מבקש גם תוספת חדר.

נסים זאב: כי אני לא יודע איפה לשים את העוזר השלישי.

יריב לוין: זה כרגע לא על סדר היום.

נסים זאב: אז לקחת את זה בחשבון.

נסים זאב: כי כולם - - -

שלמה מולה: אתה בעל פיצול או נגד פיצול.

שלמה מולה: תגיד לנו.

יריב לוין: תודה.

נסים זאב: עוד דקה צריך לשנות פה את כל ה - - -

קריאה: - - -

יריב לוין: חבר הכנסת זאב, בבקשה, תשלים.

נסים זאב: אני אשלים משפט.

נסים זאב: בשם זכויות העובדים מנסים פה – זו התחושה שלי – לקבל עוד עוזר, נוסף.

נסים זאב: אני רוצה לומר שכאילו אנחנו מקבלים החלטה על דבר שהוא קיים.

נסים זאב: זה כל כך אבסורד, אדוני היושב ראש.

נסים זאב: הרי בפועל, מי שיש לו היום שלושה עוזרים, לא יכול להפוך אותם לשניים.

נסים זאב: זה מצב בלתי הפיך.

נסים זאב: זאת אומרת – אלא אם כן אנחנו מדברים על הקדנציה הבאה, שאפשר לבוא ולהגביל לשני עוזרים.

נסים זאב: מי שבפועל היום יש לו שני עובדים בחצאי משרה, האם מישהו חושב שחבר הכנסת יכול לפטר את אחד העוזרים שלו?

נסים זאב: לכן אני אומר שכל הדיון הזה הוא באמת מיותר לחלוטין, ואם רוצים לקבל איזושהי החלטה ברמת העיקרון, אפשר לקבל אותה מכאן ולהבא.

נסים זאב: אבל מה שקיים בפועל, אי אפשר לשנות – ולקחת את זה בחשבון.

יריב לוין: תודה רבה.

יריב לוין: הגברת מיכל בירן, בבקשה.

23570: דבר ראשון אני רוצה, באמת, להודות ליושב ראש הוועדה, יריב לוין, שנתן לי לדבר.

23570: אני חושבת שכולנו יודעים שאם חצי משרה ועוד חצי משרה היו מסתכמות למשרה מלאה, אז בכלל לא היה אינסנטיב לעשות את כל פיצול המשרה הזאת.

23570: אני חושבת שהעניין המרכזי – וציינו אותו פה כמה מחברי הכנסת – הוא עניין אכיפה.

23570: אני, אפילו לא נעים לי להגיד, מפאת כבודכם, חברי הכנסת, אני לא אזכיר פה שמות, אנשים שדיברו כאן בדיון – הגיעו לוועד העוזרים כל כך הרבה תלונות על אנשים שעובדים חצי משרה לכאורה, ובפועל עובדים בכל הימים.

23570: היכולת של עוזר להגיד לחבר הכנסת שלו שהוא לא עונה לו בשעה 20:00 בערב או ב-22:00 בערב, או – עוזר פרלמנטרי בשלושה ימים?

23570: הרי זה מגוחך.

23570: אין חיה כזאת.

23570: מה, כשמתע

23570: דכן לו"ז ועדות - - -

מירי רגב: מה זאת אומרת אין חיה כזאת?

23570: חברת הכנסת רגב, אני - - -

יריב לוין: לא, לא.

יריב לוין: גברת – מיכל, בואי.

יריב לוין: את אומרת את דברייך – ואנא, אל תפריעו לה.

יריב לוין: אני חושב שלא יהיה מכובד שיהיו פה התנצחויות מהסוג הזה.

יריב לוין: בבקשה.

23570: בקיצור, אני מבקשת מכולכם, חברי הכנסת: תנו לנו לסיים את התופעה הזאת.

23570: אם יש אדם אחד שמרוצה מהמצב – הרי זה לא טיעון לאפשר נוהל כל כך נצלני.

23570: יכול להיות גם שיהיה פה איזשהו עוזר שמעדיף לוותר על הפנסיה.

23570: יש עובדים במשק שמוכנים לוותר על הרבה דברים.

23570: הגיעו אלי כל כך הרבה פניות של עוזרים, גם של אנשים שיושבים כאן, בחדר.

23570: העניין הזה הוא פשוט – אין דבר כזה.

23570: אין דבר כזה, חלקיות משרה של עוזר פרלמנטרי.

23570: וכל מי שיצביע היום בעד זה, פשוט מאפשר את המשך הניצול של אנשים שהולכים אתכם במסדרונות, הולכים אתכם לרחבי הארץ, לאורכה ולרוחבה – אני מבקשת שתעזרו לנו לסיים את התופעה הזאת.

23570: לשאלתך, חבר הכנסת זאב: כמו שכבר אמרה חברת הכנסת יחימוביץ, זה יהיה מכאן ולהבא.

23570: מצאנו פתרון מאד מאד מדוד ומתון - -

נסים זאב: והוא?

23570: שכשיעזוב – יעזוב באופן טבעי.

23570: העוזר השלישי – לא ייכנס שלישי במקומו.

23570: זה הכל.

23570: לא מדובר על פיטורים של אנשים ואני מבקשת לראות את התופעה המלאה.

נסים זאב: אין בעיה בזה.

יריב לוין: תודה.

יריב לוין: מר אלון לי-גרין, העוזר של חבר הכנסת דב חנין, אני מבין שאתה תדבר כמצדד בהמשך הפיצול.

אלון לי-גרין: כן.

יריב לוין: בבקשה.

אלון לי-גרין: אדוני היושב ראש, נכבדיי חברי הכנסת: אני אלון לי-גרין, אני עוזרו של חבר הכנסת דב חנין, אני מועסק בחצי משרה, ואני אשמח לפתוח את דבריי בשאלה: איך ייראה משק העבודה הישראלי, אם בכל מקום שבו ניתקל בניצול או בפגיעה בתנאי העבודה של עובדים, אנחנו פשוט נגיד שאנחנו מבטלים את שיטת העבודה, נוהג העבודה, שמאפשר את הניצול הזה.

קריאה: בדיוק.

אלון לי-גרין: אני יכול להגיד לכם איך ייראה משק העבודה במצב כזה: לעובדים לא יהיו זכויות, ובסופו של דבר גם לעובדים לא תהיה עבודה.

אלון לי-גרין: אני לא רוצה להיכנס פה למקום שבו אני אגיד: יש ניצול או אין ניצול בקרב העוזרים הפרלמנטריים שמועסקים במשרה חלקית.

אלון לי-גרין: אני יודע שיש ניצול.

אלון לי-גרין: ואני יודע שיש ניצול לא רק בקרב העוזרים הפרלמנטריים שמועסקים במשרה חלקית, אלא גם בקרב העוזרים שמועסקים במשרה מלאה.

אלון לי-גרין: הכנסת צריכה להוות דוגמה להעסקה הוגנת במדינת ישראל, וככזאת היא צריכה להוות דוגמה גם להעסקה הוגנת בחלקיות משרה, גם לשמירה על מסגרת השעות והזמנים של העובדים שמועסקים בחצי משרה והיא גם צריכה להוות דוגמה לפתיחת דלת לכל האוכלוסיות שמרכיבות את הארץ שלנו, גם לכאלו שיכולים לעבוד רק בחצי משרה.

אלון לי-גרין: לדעתי איסור גורף של פיצול משרות ייצור מצב שבו אין מה לעשות, העוזרים שכרגע מועסקים בחצי משרה, יפוטרו.

אלון לי-גרין: אומרים פה: מצאנו פתרון, מצאנו דרכים למנוע את הפיטורים.

אלון לי-גרין: מהדיון שהיה כאן כרגע ברור שאין שום פתרון שיכול למנוע את הפיטורים של העוזרים שמועסקים כיום בחלקיות משרה, ואני רוצה לפרט את המצב הזה.

אלון לי-גרין: אצלנו בלשכה מועסקים שלושה עוזרים: עוזרת אחת במשרה מלאה ושני עוזרים בחצי משרה.

אלון לי-גרין: שני העוזרים שעובדים בחצי משרה יכולים להיות מועסקים אך ורק בחצי משרה, מטעמים של לימודים, מטעמים של עבודה אחרת.

אלון לי-גרין: היה ויעזוב אחד העוזרים שמועסקים בחצי משרה, האיסור החדש ייכנס לתוקף אם תצביע על כך ועדת הכנסת.

אלון לי-גרין: אוקי, עזב העובד בחצי משרה, אי אפשר לצרף עוזר נוסף במשרה מפוצלת.

אלון לי-גרין: מה יהיה אז?

אלון לי-גרין: חבר הכנסת ייאלץ לבחור: האם לפטר את העוזר הנוסף שמועסק בחצי משרה כדי להעסיק במקומו עובד במשרה מלאה, או להישאר עם משרה וחצי?

אלון לי-גרין: תאמינו לי, שאני יודע מה רוב חברי הכנסת שמעסיקים היום עוזרים במשרה מפוצלת יבחרו, וזה לא יהיה לטובת העוזרים שמועסקים בחצי משרה.

יריב לוין: תודה.

אלון לי-גרין: שנייה, יש לי גם - - -

יריב לוין: משפט אחרון, בבקשה.

אלון לי-גרין: משפט אחרון, יש לי הצעות: אני חושב שהעסקת עובדים בחצי משרה ובמשרה מלאה תאפשר גם לעובדים וגם לחברי הכנסת לדעת בדיוק מהם גבולות המשרה שלהם, אני חושב שלא מן הנמנע שחברי כנסת מסוימים – או בכלל, כלל חברי הכנסת – צריכים לעבור איזושהי הכשרה או סדנה שתדבר על שמירה ועל כיבוד זכויות העובדים, ובכל מקרה, אם כן ייכנס לתוקפו איסור של העסקת עוזרים בחלקיות משרה, אי אפשר שזה יקרה החל מהכנסת הזאת, אלא רק החל מהכנסת הבאה.

אלון לי-גרין: תודה רבה.

יריב לוין: תודה רבה.

יריב לוין: אני רוצה להציע - - -

כרמל שאמה-הכהן: רגע, אדוני היושב ראש, יש לי גם הערה.

כרמל שאמה-הכהן: הערה.

יריב לוין: הערה, קצרצרה.

כרמל שאמה-הכהן: ממש קצרה.

שלמה מולה: אם כבר הערה, אני ביקשתי מקודם.

כרמל שאמה-הכהן: פשוט, ניסיתי להעיר אותה באמצע דבריה של חברת הכנסת יחימוביץ והיא לא אפשרה לי.

כרמל שאמה-הכהן: היא טענה לגבי המנגנון, במידה שיתקבל, שאם יש שלושה עוזרים קיימים – יישארו, ואם מישהו עוזב – אין פתרון אחר.

כרמל שאמה-הכהן: אני אתן לך מצב שיש עוזר אחד שהוא דובר, עוזר אחד שהוא עוזר פוליטי, עוזר אחד שהוא עוזר אחד שהוא עוזר פרלמנטרי.

כרמל שאמה-הכהן: הדובר עזב.

כרמל שאמה-הכהן: איך זה משתלב - - -

קריאות: - - -

יריב לוין: ברור, אבל – חבר הכנסת שאמה, זה יפתח את כל הדיון מחדש.

יריב לוין: רבותיי, אני רוצה להציע הצעה - - -

שלמה מולה: - - -

יריב לוין: חבר הכנסת מולה, תודה.

יריב לוין: הדיון הסתיים.

יריב לוין: הדיון הסתיים, רבותיי.

יריב לוין: אני רוצה להציע הצעה באשר לסדר שנצביע - - -

שלמה מולה: אפשר הערה, אדוני?

יריב לוין: באשר לסדר שנצביע – תודה, לא, חבר הכנסת מולה, אני רוצה לעבור - - -

שלמה מולה: בכל זאת, אדוני היושב ראש.

יריב לוין: אני רוצה להציע את סדר ההצבעה הבא – חבר הכנסת טיבי, אם תואיל להיות אתנו, אז כולם יוכלו לשמוע.

קריאה: הוא מתייעץ.

יריב לוין: חבר הכנסת טיבי, אם תואיל להיות אתנו – ניסיון שני – תודה.

יריב לוין: רבותיי, אם אני מסכם את מרבית העמדות ששמענו כאן, הייתי מציע להצביע בשני חלקים: האחד הוא להצביע על העיקרון, שאומר שני דברים במשולב – ותנו לי, אבל, עד הסוף בלי התפרצויות באמצע, כדי שהכל יהיה מובן – להצביע קודם כל על הקביעה – שנדמה לי היתה מוסכמת על רוב הדוברים כאן – שיהיה מותר לפצל רק עוזר אחד, רק ל-50% משרה, מבלי להביא לפיטוריהם של מי שכרגע עובדים.

יריב לוין: לאחר שנצביע על הדבר הזה, במידה שהוא יאושר, אנחנו נקיים הצבעה על השאלה: האם אנחנו מאשרים את הפיצול האחד הזה.

רונית תירוש: למה?

רונית תירוש: לא הבנתי.

יריב לוין: כדי שהדברים יהיו ברורים.

קריאה: לא הבנתי את המשמעות, לפני ה"למה".

משה (מוץ) מטלון: תלך הפוך.

משה (מוץ) מטלון: אם מראש אתה מצביע - - -

יריב לוין: הסדר הוא לא - - -

משה (מוץ) מטלון: הסדר מאד משמעותי.

יושבת ראש ועדת האתיקה שלי יחימוביץ: תצביע קודם כן או לא.

יושבת ראש ועדת האתיקה שלי יחימוביץ: אחר כך נצביע על תקופת המעבר.

משה (מוץ) מטלון: בדיוק, הסדר הוא משמעותי.

משה (מוץ) מטלון: קודם כל כן או לא.

רונית תירוש: זה לא עניין של תקופת מעבר.

יריב לוין: לא, לא.

יריב לוין: יש לנו שתי שאלות נפרדות כאן.

יריב לוין: יש כאן, רבותיי, שתי שאלות נפרדות.

יריב לוין: האחת היא השאלה האם מותר לפצל ומה.

יריב לוין: אני רוצה לנסות להתכנס, במקום 20 אלטרנטיבות כמו שיכולות להיות, שתי אפשרויות: האחת שאסור והשניהה שמותר, עוזר אחד ל-50% משרה.

יריב לוין: זאת אומרת, להצביע על שתי האלרטרנטיבות האלה, שנדמה לי - - -

קריאה: - - - על פי סיכום בין שני הצדדים.

יריב לוין: נדמה לי – נדמה לי - - -

דוד רותם: אבל אם רוב חברי הכנסת חושבים שאסור לפצל, אז לא נגיע להצבעה השנייה.

יריב לוין: נכון, נכון.

קריאה: זה כבר לא רלוונטי.

יושבת ראש ועדת האתיקה שלי יחימוביץ: זה כבר לא נכון.

יריב לוין: בי"ת, הסוגיה השנייה - - -

יושבת ראש ועדת האתיקה שלי יחימוביץ: זה כבר לא נכון.

יריב לוין: מאה אחוז, הסדר יכול להיות הפוך.

יריב לוין: הסוגיה השנייה שישנה, היא סוגיית הוראת המעבר.

יריב לוין: בהנחה שתהיה החלטה שלא מפצלים, מה דינם של מי שעובדים היום.

קריאות: זה בסדר.

קריאות: מאה אחוז.

יריב לוין: עכשיו אני רוצה עוד הערה אחת שצריכה להיות ברורה – פרופ' גרונאו, חשוב שאתה תהיה אתי בנקודה הזו - על פי סמכויותינו וסדרם של הדברים, בהנחה שלא נקבל את המלצתו של פרופ' גרונאו כמו שהיא, הדבר הזה למעשה חוזר לוועדה, כדי שהיא תגבש המלצה נוכח העמדה שהבענו, וזה יגיע הנה.

יריב לוין: אבל, אני – ואני פה בעיקר פונה לייעוץ המשפטי שלנו – להבנתי, ומאחר שחוות הדעת שלכם, פרופ' גרונאו, איננה מתייחסת לשאלת הוראת המעבר, הרי בהנחה שתאומץ חוות הדעת ונוסיף לה את הוראת המעבר, אין קושי, ואפשר לאשר את העניין, ואין צורך שהעניין יבוא אליך עוד פעם.

ראובן גרונאו: נכון.

ראובן גרונאו: נכון.

יריב לוין: זהו.

יריב לוין: משהבנו והכל בסדר - - -

קריאה: אני ביקשתי - - -

יריב לוין: אני אאפשר את זה, אבל לאחר ההצבעה, את ההערה הנוספת.

יריב לוין: אני אאפשר.

יריב לוין: עכשיו, רבותיי, אני רוצה לעבור על רשימת המצביעים כדי שלא יהיו תקלות ולא תהיינה אי הבנות: מטעם הליכוד קיבלתי הודעה של יושב ראש סיעת הליכוד, והיא הודעה שמחייבת אותי, כמובן, על פיה במקום במקום חבר הכנסת אלקין יצביע חבר הכנסת שאמה, ובמקום חבר הכנסת דנון תצביע חברת הכנסת מירי רגב.

יריב לוין: מלבדם, גם לי יש, כמובן, זכות הצבעה, מטעם סיעת הליכוד.

יריב לוין: מטעם סיעת הבית היהודי, בהיעדרו של חבר הכנסת אורלב, יצביע חבר הכנסת אורבך.

יריב לוין: מטעם סיעת קדימה – חבר הכנסת מולה נמצא וכמובן, בעל זכות הצבעה.

יריב לוין: במקומה של חברת הכנסת רוחמה אברהם-בלילא, נמסר לי שתצביע חברת הכנסת תירוש.

יריב לוין: במקומה של חברת הכנסת רחל אדטו – אתם צריכים להחליט האם זה יהיה חבר הכנסת שי או חבר הכנסת אדרי.

יעקב אדרי: אנחנו באותה דעה.

יריב לוין: לא חשוב.

יריב לוין: אני צריך מכם החלטה ותשובה.

יעקב אדרי: אני, אני אצביע.

יריב לוין: רבותיי, חבר הכנסת אדרי יצביע במקומה של חברת הכנסת אדטו.

יריב לוין: במקומו של חבר הכנסת אורון יצביע חבר הכנסת הורוביץ.

יריב לוין: חבר הכנסת רותם נמצא.

יריב לוין: חבר הכנסת - - -

שלמה מולה: רגע, רגע.

שלמה מולה: סליחה.

שלמה מולה: שאלה משפטית שאני רוצה לברר אותה.

שלמה מולה: חבר הכנסת אורון יושב על משבצת שלנו, של קדימה.

שלמה מולה: האם בהיעדר אורון זה חוזר אלינו?

יעקב אדרי: נכון.

יעקב אדרי: אנחנו צריכים להחליט על המחליף.

שלמה מולה: רגע, אני רוצה רק שאלת הבהרה.

ארבל אסטרחן: הורוביץ קודם.

יריב לוין: הקדימות היא להורוביץ.

יריב לוין: אגב, אני גם לא קיבלתי הודעה בעניין הזה ממזכירת סיעתכם, ובהיעדר דבר כזה, בוודאי שאני אאפשר לחבר סיעתו את הקדימות.

יריב לוין: חבר הכנסת רותם נמצא כאן ומצביע.

יריב לוין: חבר הכנסת אילטוב איננו, במקומו – חבר הכנסת מטלון.

יריב לוין: חבר הכנסת בן סימון ישנו ויצביע.

יריב לוין: חברת הכנסת וילף איננה, במקומה חברת הכנסת יחימוביץ.

יריב לוין: חברי הכנסת מיכאלי, זאב – נמצאים.

יריב לוין: חבר הכנסת מוזס- - -

שלמה מולה: נמצא פה, על ידי.

יריב לוין: נמצא.

יריב לוין: חבר הכנסת טיבי – נמצא.

יריב לוין: וחבר הכנסת פיניאן – נמצא.

יריב לוין: אלה בעלי זכות ההצבעה, ולפיכך אני עובר להצבעה.

יריב לוין: קודם כל - - -

ניצן הורוביץ: אדוני, מה עם הצעת הפשרה שיורשה פיצול ל-50%?

יריב לוין: בהנחה שתידחה ההצעה - - -

ניצן הורוביץ: ברגע ש - - - אי אפשר יהיה לדון בזה.

יריב לוין: חבר הכנסת הורוביץ, בהנחה שתידחה – ייקבע כאן ברוב דעות שאין לאפשר פיצול בכלל, אז יתייתרו ניסיונות הפשרה.

ניצן הורוביץ: לא, אז לפני זה.

ניצן הורוביץ: אז זה לא בסדר.

קריאות: - - -

יעקב אדרי: לא, אחרי זה הוא אמר - - -

יריב לוין: רבותיי, אני עובר להצבעה.

יריב לוין: רבותיי, אם ההחלטה תהיה שמחליטים לאמץ את המלצתו של פרופ' גרונאו – על זה אנחנו צריכים להצביע, אם מאמצים אותה – אם מאמצים, אז אימצו.

יריב לוין: אז בזה זה נגמר.

מירי רגב: אז מה אתה אומר?

מירי רגב: אם מאמצים - - -?

יריב לוין: אם מאמצים – אין אפשרות לפיצול.

מירי רגב: ואז צריך לפטר את מי - - -

קריאות: לא, לא.

קריאות: - - -

יריב לוין: אני עובר להצבעה.

יריב לוין: חברת הכנסת יחימוביץ, בבקשה לשבת.

יריב לוין: בבקשה לשבת.

יריב לוין: אני עובר להצבעה: מי בעד לאמץ את המלצתה של הוועדה בראשות פרופ' גרונאו, קרי: לקבוע שאין אפשרות לפצל משרות של עוזרים פרלמנטריים?

יריב לוין: מי נגד, מי נמנע?

מירי רגב: רגע, איך, איך?

מירי רגב: שוב?

יעקב אדרי: אין פיצול.

יעקב אדרי: נגד הפיצול.

יעקב אדרי: הצבעה מס' 2 בעד אימוץ המלצתה של ועדת גרונאו - 10 נגד - 7 נמנעים – אין המלצת ועדת גרונאו אומצה על ידי ועדת הכנסת.

יריב לוין: בעד – עשרה.

יריב לוין: נגד – שבעה.

יריב לוין: אין נמנעים, כי זה כלל חברי הוועדה.

מירי רגב: אני לא הצבעתי - - -

יריב לוין: הצבעת, הצבעת.

יריב לוין: ספרתי.

יעקב אדרי: אפשר לא לספור אותך, מירי?

יעקב אדרי: ספרו אותך.

יריב לוין: ספרנו, ספרנו.

יריב לוין: את רוצה?

יריב לוין: אני אחזור על ההצבעה.

יריב לוין: מי נגד?

יריב לוין: – כדי שלא יהיה ספק – מי נגד?

יריב לוין: שבעה.

יריב לוין: שבעה, תודה.

יריב לוין: נגד – זה נגד ההמלצה של גרונאו לאסור את הפיצול.

קריאות: - - - - - - - - - לא הצביע.

קריאות: מה זה הבלבול הזה?

יריב לוין: רבותיי, חבר הכנסת פיניאן הצביע, וקולו נספר ונמנה כפי שצריך להיות.

יריב לוין: אני קובע שברוב של עשרה כנגד שבעה הוחלט לאמץ את ההמלצה של פרופ' גרונאו.

יריב לוין: עכשיו אני עובר לעניין הוראת המעבר – מי בעד הוראת המעבר שקובעת, שכל מי שמועסק נכון להיום, יהא היקף משרתו והיקף הפיצול אשר יהיה, ימשיך לעבוד, אלא שאם יסיים את תפקידו, לא ניתן יהיה לשוב ולפצל שוב את משרתו.

יריב לוין: כדי שהדברים יהיו לגמרי ברורים.

מירי רגב: רגע, אני רוצה להבין.

מירי רגב: יש לי שני עובדים ב-45% משרה.

מירי רגב: - - -

קריאה: רגע.

קריאה: בכל אחוז משרה, אדוני היושב ראש?

קריאות: - - -

יריב לוין: בכל אחוז משרה.

מירי רגב: אני עכשיו צריכה לפטר אנשים?

יריב לוין: לא.

יריב לוין: התשובה היא לא.

יריב לוין: רבותיי.

קריאות: - - -

מירי רגב: אני רוצה להבין.

יריב לוין: רבותיי, כדי להבהיר – חבר הכנסת בן סימון, אנא שב, כדי שהדברים יהיו ברורים.

יריב לוין: חבר הכנסת פיניאן – אנא שב, הדברים הם לא מסובכים.

יריב לוין: אני אסביר.

יעקב אדרי: לא יפטרו את השני.

יריב לוין: השאלה הובנה, אני אענה.

יריב לוין: אני אסביר.

מירי רגב: יש עכשיו מישהו שעובד במשרה, הוא לא רוצה להרחיב את המשרה.

מירי רגב: הוא רוצה להישאר במשרה הזאת.

יריב לוין: חברת הכנסת רגב, אני אסביר.

כרמל שאמה-הכהן: יריב, זה לא הגיוני מה שאתה אומר.

יריב לוין: אנא תשבו, כדי שאני אוכל להבהיר מה ההצעה שעומדת על השולחן.

קריאות: - - -

ניצן הורוביץ: זה צריך לחזור לוועדה כדי שהוועדה תקבע.

יריב לוין: רבותיי, המצב – חבר הכנסת זאב, אני מבקש להסביר כדי שלא יהיו אחר כך אי הבנות.

יריב לוין: שלא תהיינה אי הבנות.

יריב לוין: במידה שיש משרה מפוצלת, יש שלושה עוזרים ועזב אחד העוזרים – באופן אוטומטי השניים האחרים הופכים לעוזרים במשרה מלאה.

יריב לוין: אם עוזר לא יוכל – יכול אדם לעשות כהבנתו, כל עוד הוא איננו מפצל את המשרה.

קריאות: - - - זה לא הגיוני.

כרמל שאמה-הכהן: יריב, אתה גורם לפיטורים של כל השלושה.

כרמל שאמה-הכהן: תגיד לי, אתה - - -

יריב לוין: רבותיי, אני לא גורם לשום דבר.

יריב לוין: יש כאן הצבעה בוועדה ברוב ומיעוט.

כרמל שאמה-הכהן: בטח שאתה גורם.

כרמל שאמה-הכהן: אני אסביר לך - - -

ניצן הורוביץ: התוצאה תהיה הרבה יותר גרועה.

יריב לוין: מי בעד לאשר את הוראת המעבר.

קריאות: - - -

יריב לוין: מי בעד אישור הוראת המעבר, מי נגד – שמשמעותה תהיה שצריך יהיה לפטר עכשיו את מי שעובד במשרה מפוצלת.

ניצן הורוביץ: תראה באיזה מצב אתה שם - - -

יריב לוין: זוהי המשמעות.

קריאות: - - -

נסים זאב: - - - עם כל הכבוד.

יריב לוין: חבר הכנסת זאב – מי בעד, מי נגד?

ניצן הורוביץ: אדוני היושב ראש, הצעה לסדר אדוני.

נסים זאב: זה לא שחור לבן, עם כל הכבוד.

נסים זאב: זו הצעה מהקדנציה הבאה.

נסים זאב: זה צריך לבוא להצבעה.

יריב לוין: חבר הכנסת זאב, אני קורא אותך לסדר פעם ראשונה.

יריב לוין: שב.

יריב לוין: אנחנו באמצע הצבעה.

יריב לוין: אני שאלתי: מי בעד, מי נגד הוראת המעבר?

יריב לוין: מי נמנע?

יריב לוין: הצבעה מס' 3 בעד אישור הוראת המעבר – 10 נגד – אין נמנעים – 1 הוראת המעבר אושרה.

יריב לוין: עשר בעד, אין נגד, אחת נמנעת.

ניצן הורוביץ: אני רוצה להגיש הצעה נגדית.

קריאה: אדוני היושב ראש.

נסים זאב: אדוני היושב ראש, אני מבקש להעלות את ההצעה שלי.

נסים זאב: אני מבקש רביזיה, אדוני.

נסים זאב: - - -

יריב לוין: חבר הכנסת זאב, אנא תשב.

יריב לוין: כי גם לבקש רביזיה וגם לעמוד באמצע ההצבעה לא ילך.

יריב לוין: אנא תשב, תודה רבה.

קריאות: - - -

יריב לוין: רבותיי, רבותיי, אנא לשבת – זה לא יעזור.

יריב לוין: אני בפטיש לא אשתמש, ואת ההצבעה אנחנו נקיים.

יריב לוין: אז אנא תשבו.

יריב לוין: אני עובר להצבעה על הרביזיה.

כרמל שאמה-הכהן: למה- רגע, מה זה רביזיה במקום?

כרמל שאמה-הכהן: זו פיקציה.

כרמל שאמה-הכהן: לא, סליחה.

כרמל שאמה-הכהן: אני מבקש את חוות הדעת של היועצת המשפטית.

כרמל שאמה-הכהן: סליחה, אדוני היושב ראש - -

יריב לוין: חבר הכנסת שאמה, אני עובר להצבעה - - -

כרמל שאמה-הכהן: לקיים רביזיה באותו רגע זו פיקציה.

כרמל שאמה-הכהן: זה פיקטיבי.

כרמל שאמה-הכהן: אני רוצה לדבר על העניין הזה.

יריב לוין: אני עובר עכשיו להצבעה על בקשת הרביזיה - - -

כרמל שאמה-הכהן: לא מתאים לך לעשות דברים פיקטיביים אדוני היושב ראש.

כרמל שאמה-הכהן: אני רוצה לשמוע את היועצת המשפטית.

כרמל שאמה-הכהן: סליחה.

נסים זאב: אני מבקש לא להצביע על הרביזיה עכשיו.

כרמל שאמה-הכהן: אני מבקש לשמוע את היועצת המשפטית.

קריאות: - - -

יריב לוין: חבר הכנסת זאב, אתה מושך את הרביזיה?

קריאה: לא, הוא לא מושך.

יריב לוין: אתה מושך את הרביזיה?

יריב לוין: אתה מושך את הרביזיה?

נסים זאב: אני לא מושך שום דבר.

נסים זאב: אני רוצה - - -

יריב לוין: אם אתה לא מושך, אני אצביע עליה עכשיו.

יריב לוין: אז תגיד לי אם אתה מושך או לא.

כרמל שאמה-הכהן: אז אני מבקש לשמוע את היועצת המשפטית.

יעקב אדרי: כרמל, אין מניעה.

יריב לוין: חבר הכנסת שאמה - - -

כרמל שאמה-הכהן: אדוני היושב ראש, אני יכול לשמוע את היועצת המשפטית?

יריב לוין: לא, אני קיימתי פה לא אחת הצבעות על רביזיה, אני אקיים אותה גם עכשיו.

דוד רותם: נסים הצביע נגד ההצעה ומבקש רביזיה.

יריב לוין: חבר הכנסת רותם, אני מבקש ממך.

יריב לוין: חבר הכנסת רותם, די.

דב חנין: אדוני היושב ראש, אדוני היושב ראש.

יריב לוין: אני עובר להצבעה.

דב חנין: רגע, סליחה.

יריב לוין: חבר הכנסת חנין, הסתיימו – אנחנו בהצבעה.

יריב לוין: אני עובר - - -

כרמל שאמה-הכהן: רגע, רגע - - -

יריב לוין: לא, אין רגע, והתשובה – לא.

כרמל שאמה-הכהן: רגע, אבל אתה לא יכול למנוע מהיועצת המשפטית לדבר.

יריב לוין: אני עובר עכשיו להצבעה על הרביזיה, ואני מחלק גם אותה - - -

כרמל שאמה-הכהן: אדוני היושב ראש - - - כשאתה תהיה אצלנו בוועדות תקבל את אותו יחס.

יריב לוין: חבר הכנסת שאמה, תודה רבה.

יריב לוין: אני אחלק את ההצעה לשני - - -

כרמל שאמה-הכהן: - - -

יריב לוין: חבר הכנסת שאמה, אני מוחל על כבודי, תודה רבה.

יריב לוין: אני עובר להצבעה על הרביזיה, ואני גם אותה מחלק לשני חלקים.

יריב לוין: מי בעד הצעת הרביזיה בעניין הקביעה העקרונית של קבלת ההחלטה של ועדת גרונאו.

יריב לוין: מי שתומך ברביזיה, פירושו שהוא בעד לדחות את ההמלצות של ועדת גרונאו.

יריב לוין: שלא יהיה ספק.

יריב לוין: מי בעד בקשת הרביזיה בסוגייה הזו?

יריב לוין: מי נגד?

קריאות: - - - חבר הכנסת מוזס, תצביע.

יריב לוין: רבותיי, אל תטעו אותו.

יריב לוין: חבר הכנסת מוזס, אתה בעד הרביזיה או בעד ועדת גרונאו?

מנחם מוזס: - - -

יריב לוין: מאה אחוז, תודה רבה.

יריב לוין: הצבעה מס' 4 בעד הרביזיה בעניין קבלת המלצתה של ועדת גרונאו – 7 נגד – 10 נמנעים – אין הרביזיה לא נתקבלה.

יריב לוין: שבעה קולות בעד הרביזיה בסוגיה הזאת.

יריב לוין: עשרה נגד.

יריב לוין: לפיכך הרביזיה נדחית בסוגיה הזו.

יריב לוין: עכשיו רביזיה לעניין הוראת המעבר.

יריב לוין: מי בעד הרביזיה לעניין הוראת המעבר, קרי: מתנגד לכך שתהיה הוראות מעבר שקובעת שמי שכרגע עובד יכול להמשיך לעבוד.

יריב לוין: מי בעד הרביזיה?

יריב לוין: אף אחד.

ניצן הורוביץ: אדוני היושב ראש, איך חבורה שלמה של אנשים חכמים הגיעה לתוצאה הזאת?

יריב לוין: חבר הכנסת הורוביץ, אנחנו באמצע הצבעה.

דב חנין: אדוני, אדוני, אדוני היושב ראש, אדוני היושב ראש.

יריב לוין: חנין, מספיק.

יריב לוין: מספיק.

יריב לוין: לא, עד כאן.

יריב לוין: מי בעד הרביזיה לסוגיית הוראת המעבר?

יריב לוין: הצבעה מס' 5 בעד הרביזיה לסוגיית הוראת המעבר – אין נגד – 9 נמנעים – אין הרביזיה לסוגיית הוראת המעבר לא נתקבלה.

יריב לוין: אף אחד בעד, תשעה נגד, נמנעים – אף אחד.

יריב לוין: תודה רבה, הישיבה נעולה.